open-index/open-wikipedia-markdown huggingface dataset:
ఆంధ్రరాష్ట్రం

**ఆంధ్రరాష్ట్రం**, భారతదేశపు తొలి భాషా ప్రయుక్త రాష్ట్రంగా 1953 అక్టోబరు 1న ఏర్పడింది.

మద్రాసు ప్రెసిడెన్సీ లోని తెలుగు భాష మాట్లాడే ప్రజలున్న భూభాగాన్ని వేరుచేసి దీన్ని ఏర్పరచారు. ఆంధ్ర రాష్ట్రానికి, హైదరాబాద్ రాష్ట్రానికి సరిహద్దులు తుంగభద్ర నది నుండి తుంగభద్రా రిజర్వాయి యొక్క బేక్ వాటర్స్. రాయలసీమ, కోస్తా ప్రాంతాలు ఇందులో కలిసున్నాయి. శ్రీకాకుళం, విశాఖపట్నం, తూర్పు గోదావరి, పశ్చిమ గోదావరి, కృష్ణా, గుంటూరు, నెల్లూరు, చిత్తూరు, కడప, అనంతపురం, కర్నూలు జిల్లాలు, బళ్ళారి జిల్లాలోని రాయదుర్గం, ఆదోని, ఆలూరు తాలుకాలు కలిపి 1953 అక్టోబరు 1న ఆంధ్ర రాష్ట్రం ఏర్పడింది. బళ్ళారి జిల్లాలోని బళ్ళారి తాలూకా ఎల్‌.ఎస్‌ మిశ్రా సంఘం నివేదిక ననుసరించి మైసూరు రాష్ట్రంలో కలిపేసారు.1937 నాటి శ్రీబాగ్‌ ఒడంబడిక ననుసరించి కొత్త రాష్ట్రానికి కర్నూలు రాజధాని అయింది. టంగుటూరి ప్రకాశం ముఖ్యమంత్రి అయ్యాడు. సి.ఎం.త్రివేది గవర్నరు అయ్యాడు. నెహ్రూ చేతుల మీదుగా జరిగిన ప్రత్యేక రాష్ట్ర ఏర్పాటుతో ఆంధ్రుల చిరకాల స్వప్నం ఫలించింది.

ఆ తర్వాత 1956 నవంబరు 1 తేదీన తెలంగాణ ప్రాంతం ఇందులో కలిసి తెలుగువారి విశాలాంధ్రగా ఉమ్మడి ఆంధ్రప్రదేశ్ రాష్ట్రం ఏర్పడింది.

58 సంవత్సరాలు తర్వాత ఆంధ్రప్రదేశ్ పునర్వ్యవస్థీకరణ చట్టం, 2014 అమల్లోకి వచ్చింది. 2014 జూన్ 2న అధికారికంగా విభజన జరిగి ఆంధ్రప్రదేశ్, తెలంగాణ కొత్త రాష్ట్రాలుగా ఏర్పడ్డాయి

## జిల్లాలు

### ఆంధ్రరాష్ట్రం ఏర్పడినప్పుడు అప్పటి జిల్లాలు

*కోస్తా ప్రాంతం జిల్లాలు
**నెల్లూరు జిల్లా
**శ్రీకాకుళం జిల్లా
**విశాఖపట్నం జిల్లా
**తూర్పు గోదావరి జిల్లా
**పశ్చిమ గోదావరి జిల్లా
**కృష్ణా జిల్లా 
**గుంటూరు జిల్లా
*రాయలసీమ ప్రాంతం జిల్లాలు
**చిత్తూరు జిల్లా
**కడప జిల్లా
**అనంతపూర్ జిల్లా
**కర్నూలు జిల్లా

## ఉమ్మడి ఆంధ్రప్రదేశ్ ఏర్పాటు

1956 నవంబరు 1న, హైదరాబాద్ రాష్ట్రం లోని తెలుగుభాష మాట్లాడే తెలంగాణ ప్రాంతాన్ని, ఆంధ్ర రాష్ట్ర ప్రాంతాన్ని కలిపి విశాలమైన ఆంధ్రప్రదేశ్ ఏర్పడింది. ఇతర భాషలు మాట్లాడే ప్రాంతాల్ని మహారాష్ట్ర, కర్ణాటక రాష్ట్రాలలో కలిపింది.

## ఇవి కూడా చూడండి
* ఆంధ్ర రాష్ట్రం ఏర్పాటు
* ఆంధ్రప్రదేశ్
* హైదరాబాద్ రాష్ట్రం
* కోస్తా
* తెలంగాణ
* రాయలసీమ

## మూలాలు

## బయటి లింకులు

వర్గం:ఆంధ్రప్రదేశ్ ఆధునిక చరిత్ర
వర్గం:1953 స్థాపితాలు
వర్గం:చరిత్ర
వర్గం:ఆంధ్ర రాష్ట్రం
రాజధాని

[thumb| [ఆంధ్రప్రదేశ్ రాజధాని అమరావతి లో సచివాలయ భవన సముదాయం| alt= ఆంధ్రప్రదేశ్ రాజధాని అమరావతి లో సచివాలయ భవన సముదాయం]]
**రాజధాని**  (**రాజధాని నగరం**) అనగా  దేశం,  ప్రాంతం,  రాష్ట్రం మొదలైన వాటి పరిపాలన శాఖలు ప్రధానంగా ఉన్న  పట్టణం లేదా నగరం. రాష్ట్ర లేదా దేశ రాజధాని పరిపాలన కొరకు సాధారణంగా మహా నగరపాలక సంస్థ ఉంటుంది. ఒక నగరాన్ని రాజధానిగా పేర్కొనడం రాజ్యాంగం ద్వారా, చట్టం ద్వారా జరుగుతుంది. కొన్ని దేశాలకు, ప్రాంతాలకు అధికారిక రాజధాని ఉన్నా, ప్రభుత్వ పాలన కేంద్రం వేరేగా వుండటానికి అవకాశం ఉంది. 

మాధ్యమాలలో  రాజధాని నగరాన్ని  ఆ దేశ ప్రభుత్వానికి బదులుగా వాడుతారు. ఉదాహరణకు, వాషింగ్టన్, లండన్ మధ్య సంబంధాలు అనగా  అమెరికా సంయుక్త రాష్ట్రాలు, యునైటెడ్ కింగ్‌డమ్ సంబంధాలు అని వాడతారు.

## మూలాలు

## వెలుపలి లంకెలు
వర్గం:పరిపాలనా విభాగాలు
వర్గం:నివాస ప్రాంతాలు
మిస్సమ్మ (2003 సినిమా)

**మిస్సమ్మ** నీలకంఠ దర్శకత్వం వహించగా 2003 సంవత్సరంలో విడుదలైన తెలుగు సినిమా. ఇందులో శివాజీ, లయ, భూమిక ప్రధాన పాత్రలు పోషించారు. 2003లో ఈ సినిమాకు ఉత్తమ చిత్రం, ఉత్తమ రచయిత, ఉత్తమ నటి, ఉత్తమ డబ్బింగ్ విభాగంలో మూడు నంది పురస్కారాలు అందుకున్నది.

## కథ
నందగోపాల్ అలియాస్ నందు (శివాజీ) జె. పి. గ్రూప్ ఆఫ్ కంపెనీస్ అనే సంస్థ, హైదరాబాదులో అకౌంటెంటుగా పనిచేస్తుంటాడు. చేసేది చిన్న ఉద్యోగమైనా అతని హృదయం విశాలమైంది. తనకొచ్చే జీతంలో పాతిక శాతం సేవా కార్యక్రమాలకు కేటాయిస్తుంటాడు. అతని భార్య రత్నమాల (లయ). వారిద్దరూ పిల్లలు వద్దనుకుని ఒక అనాథ అమ్మాయిని తీసుకొచ్చి పెంచుకుంటూ ఉంటారు. ఒకసారి కంపెనీకి ఛైర్మన్ మేఘన (భూమిక) కంపెనీ ప్రధాన కార్యాలయమైన ముంబై నుంచి హైదరాబాదుకు వస్తుంది. నందగోపాల్ ఆమె దగ్గర మంచి పేరు సంపాదించి పదోన్నతి పొందాలని వ్యాపార సంస్థలు సామాజిక సేవ ద్వారా ఎలా అభివృద్ధి చెందవచ్చో అనే అంశంపై తాను రాసిన థీసిస్ ను ఆమెకు ఇస్తాడు. ఆమె దాన్ని చదివి అతన్ని ఇంటికి పిలిపిస్తుంది.

## తారాగణం
* నందగోపాల్ పాత్రలో శివాజీ
* రత్నమాల పాత్రలో లయ
* మేఘన పాత్రలో భూమిక
* తనికెళ్ళ భరణి
* శరత్ బాబు
* నాజర్
* ఎం. ఎస్. నారాయణ

## అవార్డులు
### 2003 [[నంది అవార్డులు]]
* ఉత్తమ చిత్రం
* నీలకంఠ (ఉత్తమ నేపథ్య రచన )
* భూమిక (ఉత్తమ నటి)
* సమితా రెడ్డి (ఉత్తమ డబ్బింగ్ కళాకారిణి)

## పాటలు
ఈ సినిమాకు వందేమాతరం శ్రీనివాస్ సంగీత దర్శకత్వం వహించాడు. *ఆకాశానికి ఆశల నిచ్చెన* అనే పాట పాతాళభైరవి సినిమాలో ప్రాచుర్యం పొందిన *ప్రేమ కోసమై వలలో పడెనే* అనే పాట బాణీలో స్వరపరచబడింది. ఇందులో కథా నాయకుడి మనోభావాలను వ్యక్తపరచడానికి దర్శకుడు నీలకంఠ మూకాభినయ (మైమ్) కళాకారులకు వాడుకున్నాడు.
* నే పాడితే లోకమే పాడదా, వసుంధరా దాస్
* ఎంత సుఖమిదే మనోహరా, శంకర్ మహదేవన్, శ్రేయా ఘోషల్
* ఆకాశానికి ఆశల నిచ్చెల వేసెను మనవాడు, రాందాస్
* అందాల గుమ్మరో ఆ బాపు బొమ్మరో, కార్తీక్, నిష్మ
* నువ్వలా జిలి బిలి గువ్వలా, ఉదిత్ నారాయణ్, ఉష
* మిస్సమ్మ ట్యూన్, ఎస్ పి బాలసుబ్రహ్మణ్యం 

## ఇవి కూడా చూడండి

* నమస్తే మేడమ్

## మూలాలు

వర్గం:నంది ఉత్తమ చిత్రాలు
వర్గం:తెలుగు కుటుంబకథా సినిమాలు
వర్గం:శివాజీ నటించిన సినిమాలు
వర్గం:భూమిక నటించిన సినిమాలు
వర్గం:లయ నటించిన సినిమాలు
వర్గం:తనికెళ్ళ భరణి సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ఎల్. బి. శ్రీరాం నటించిన సినిమాలు
వర్గం:వందేమాతరం శ్రీనివాస్ సంగీతం అందించిన సినిమాలు
వర్గం:ఒకే పేరు కలిగిన తెలుగు సినిమాలు
వర్గం:2003 తెలుగు సినిమాలు
విక్టోరియా జలపాతం

**విక్టోరియా జలపాతం** (**Victoria Falls** or **Mosi-oa-Tunya** *(the Smoke that Thunders)*) ప్రపంచంలోనే అతి పెద్ద జలపాతం. ఇది ఆఫ్రికాలోని జాంబియా, జింబాబ్వే దేశాల మధ్య ప్రవహించే జంబెజీ నదికి చెందినది. 

## కూడా చూడండి
* ఇగూసు ఫాల్స్

## బయటి లింకులు
* A useful list of further reading is included on the United Nations Environment Programme website's page for Mosi-oa-Tunya.
* Zambia National Tourist Bureau page on Victoria Falls
* Visit Zambia Campaign
* Zimbabwe Tourist Authority page on Victoria Falls
* NASA Earth Observatory page 
* Entry on UNESCO World Heritage site
* TIME magazine article about tourism in the area 
* Devil's Pool Urban Legends Reference Page - Snopes.com
* Panoramic virtual tour of Victoria Falls

వర్గం:జలపాతాలు
న్యూటన్ సూత్రాలు

**న్యూటన్ గతి సూత్రాలు** సాంప్రదాయ యాంత్రిక శాస్త్రం ఆధారంగా రూపొందిచబడ్డాయి. ఇవి బాహ్యబలమునకు, చలనానికి మధ్య సంబంధం తెలిపే సూత్రములు. 1687 జూలై 5 వ తారీఖున ప్రచురించబడిన ఈ మూడు సూత్రాలు క్లాసికల్ మెకానిక్స్ కి ప్రాతిపదిక.

## అవలోకనం
ఈ మూడు నియమాలు న్యూటన్ తన "ఫిలసఫియా నేచురలిస్ ప్రిన్సిపియా మేతమేటికా"లో మొదట 1687 నా ప్రచురితమైనవి.న్యూటన్ అనేక భౌతిక వస్తువులు, వ్యవస్థల చలనాన్ని వివరించేందుకు పరిశోధించడానికి 
వాటిని ఉపయోగించారు.ఉదాహరణకు గ్రంథం యొక్క మూడవ వాల్యూమ్ లో తన న్యూటన్ భూమ్యాకర్షణ నియమం, ఈ గమన నియమాలు కలిపి, కెప్లర్ గ్రహచలన సూత్రాలు వివరించాడు.న్యూటన్ సూత్రాలు, ఇవి వస్తువులను ఒకే బిందు ద్రవ్యరాశులుగా సిద్ధాంతీకరించబడుతుంది. ఇది వస్తువు యొక్క కొలతల కంటే దూరాలు ఎక్కువ ఉన్నప్పుడు ఉపయోగించుతారు. ఈ విధంగా, ఒక గ్రహం కూడా ఒక నక్షత్రం చుట్టూ దాని కక్ష్య చలనం విశ్లేషణ కోసం ఒక అణువుగా సిద్ధాంతీకరించబడింది.
 
ఇక్కడ ద్రవ్యరాశి, త్వరణం, జోరు, (చాలా ముఖ్యంగా) శక్తి బాహ్యంగా నిర్వహించినవే.ఈ చట్టాలను వీటికి ఒక నిర్వచనంగా పరిగణించవచ్చు.న్యూటోనియోన్ మెకానిక్స్ ప్రత్యేక సాపేక్షత (special relativity) ద్వారా అధిగమించబడింది.కానీ ఇప్పటికీ ఉపయోగించే వేగం కాంతి వేగం కన్నా తక్కువ ఉన్నప్పుడూ ఇంచుమించు ఉపయోగపడుతుంది. 
## '''మొదటి సూత్రము'''
***ఒక వస్తువు పై ఫలితబలం పనిచేయనంత వరకు చలన స్థితిలో ఉన్న వస్తువు చలన స్థితిలోను, నిశ్చల స్థితిలో ఉన్న వస్తువు నిశ్చల స్థితిలోనూ ఉంటుంది**. ఈ వస్తు ధర్మాన్ని జడత్వము అంటారు.
:
\sum \mathbf{F} = 0\; \Rightarrow\; \frac{\mathrm{d} \mathbf{v} }{\mathrm{d}t} = 0.


## '''రెండవ సూత్రము'''
***ఒక వస్తువు ద్రవ్యవేగంలోని మార్పు ఆ వస్తువు పై ప్రయోగించిన బలానికి అనుపాతముగా ఉంటుంది. ఆ బలం ప్రయోగించిన దిశలో ఉంటుంది**.
:\mathbf{F} = \frac{\mathrm{d}\mathbf{p}}{\mathrm{d}t} = \frac{\mathrm{d}(m\mathbf v)}{\mathrm{d}t}.

:\mathbf{F} = m\,\frac{\mathrm{d}\mathbf{v}}{\mathrm{d}t} = m\mathbf{a},
### ప్రచోదనం
అతిస్వల్ప కాలంలో వస్తువు ద్రవ్యవేగంలో పరిమిత మార్పును కలిగించే అత్యధిక బలం, కాలాలా labdhanni ప్రచోదనం అంటరు. 
  
ఒక ప్రచోదనం j, ఒక బలం f, ఒక సమయం Δt లో ఒక వస్తువుపై పనిచేస్తే కలుగుతుంది.
: \mathbf{J} = \int_{\Delta t} \mathbf F \,\mathrm{d}t .
:\mathbf{J} = \Delta\mathbf{p} = m\Delta\mathbf{v}.

## చలనశీల ద్రవ్యరాశి వ్యవస్థలు
: \mathbf{F}_\mathrm{net} = \frac{\mathrm{d}}{\mathrm{d}t}\big[m(t)\mathbf{v}(t)\big] = m(t) \frac{\mathrm{d}\mathbf{v}}{\mathrm{d}t} + \mathbf{v}(t) \frac{\mathrm{d}m}{\mathrm{d}t}. \qquad \mathrm{(wrong)}

:\mathbf F + \mathbf{u} \frac{\mathrm{d} m}{\mathrm{d}t} = m {\mathrm{d} \mathbf v \over \mathrm{d}t}.     ఇది అసలైనది.

## '''న్యూటన్ మూడవ నియమం'''

 
***మూడవ గమన నియమం ప్రకారం, ఒక వస్తువు వేరొక వస్తువుపై బలాన్ని కలగజేసినప్పుడు, రెండవ వస్తువు కూడా మొదటి దానిపై అంతే పరిమాణంలో బలాన్ని వ్యతిరేకదిశలో కలుగజేస్తుంది**.

ఈ రెండు వ్యతిరేక బలాల్ని కలిపి చర్య ప్రతిచర్య బలాల జత అంటాం.

ఉదాహరణకు A, B అనే రెండు వస్తువులు ఉంటే A మీద B F (A) అనే శక్తిని ఉపయోగిస్తే, B మీద A F (B) ఏ‌ఎన్‌ఈ శక్తిని వ్యతిరేఖంగా కలిగిస్తుంది.

చర్యకు ప్రతి చర్య సమనంగా ఉండి వ్యతిరేక దిశలో పనిచేయును.

F (A) =-F (B)

(-గుర్తు వ్యతిరేకతను సూచిస్తుంది)

ఉదాహరణ: రాకెట్

## ఇవి కూడా చూడండి
* డీఅలంబర్ట్ సూత్రము

## మూలాలు

## ఇతర లింకులు

వర్గం:భౌతిక శాస్త్రం
వర్గం:గతిశాస్త్రం
జాతీయం

* జాతీయములు - భాషలో పదాలను ప్రత్యేక అర్ధంలో వాడే ఒక విధానం, సంస్కృతి.

* జాతీయం (ఆర్ధిక చర్య) - జాతీయం చేయడం - అనగా ప్రైవేటు ఆస్తులను ప్రభుత్వం వశపరచుకొనే విధానం.

* జాతీయం చిహ్నం - జాతికి చెందిన విశేషం, చిహ్నం, ఆచారం వంటివి
శ్రీవిల్లి పుత్తూరు

**శ్రీవిల్లి పుత్తూరు** (తమిళం: ஸ்ரீவில்லிபுத்தூர் / திருவில்லிபுத்தூர்) తమిళనాడు రాష్ట్రంలో విరుదునగర్ జిల్లాలోని పట్టణం, పురపాలక సంఘం. ఇది దక్షిణ రైల్వేలో మధురై పట్టణానికి 74 కిలోమీటర్ల దూరంలో ఉంది. శ్రీవిల్లి పుత్తూరు విల్లి, కందన్ పేరుమీద నామకరణం చేయబడింది.

శ్రీవిల్లి పుత్తూరు పట్టణ చిహ్నం 12-అంతస్తుల శ్రీవిల్లి పుత్తూరు గోపురం. ఈ ఆలయం వటపత్రసాయికి సమర్పించబడింది. ఈ గోపురం 192 అడుగుల ఎత్తు ఉంటుంది. ఇది తమిళనాడు రాష్ట్ర ప్రభుత్వ చిహ్నం. ఇది దేవుని మామగారైన పెరియాళ్వార్ చేత నిర్మించబడిందని ప్రసిద్ధి. ఇది 108 దివ్యదేశాలు లోని ఆండాళ్ జన్మించిన పుణ్యస్థలం. ఈమె అనితర సాధ్యమైన భక్తితో విష్ణువుని కొలిచి అతనినే భర్తగా పొందిన భక్త శిఖామణి. ఈమె తిరుప్పావై స్తోత్రాన్ని రచించింది. ఇక్కడి ఉత్సవాలలో ప్రముఖమైనది ఆండాళ్ జన్మనక్షత్రాన జరిగే రథోత్సవం. శ్రీ ఆండాళ్ కళ్యాణోత్సవం కూడా అత్యంత వైభవంగా జరుగుతుంది.

## పట్టణ ప్రముఖులు

* తిరుమలాచారి రామస్వామి - శాస్త్రవేత్త, పద్మభూషణ పురస్కార గ్రహీత

## మూలాలు

వర్గం:వైష్ణవ దివ్యక్షేత్రాలు
తిరువల్లాయ్

**తిరువల్లాయ్** (మలయాళం: **തിരുവല്ല**), కేరళ రాష్ట్రంలో పతనంతిట్ట జిల్లాలోని తాలూకా కేంద్రం, పట్టణం. ఇక్కడ నెడుంపురం పాలస్, పలియక్కర పాలస్ ఉన్నాయి. ఇక్కడి రైల్వే స్టేషను, తిరువనంతపురం మధ్యలో ఉంది.

ఈ ఊరికి తిరువల్లాయ్ అనే పేరు ఇక్కడ ప్రవహించే మణిమాల నది ముఖద్వారం పేరు మీద వచ్చింది (*Valla vai* (vai అంటే ప్రాచీన మలయాళంలో నదీ ముఖద్వారం). తిరువల్లాయ్ కి పశ్చిమంగా పంపా, మణిమాల అచెన్ కోవిల్ నదుల సంగమం అత్యంత సుందరంగా కనిపిస్తుంది.

## వివరాలు:
కోలప్పిరాన్ - శెల్వత్తిరుక్కొళుందు తాయార్ - ఘంటాకర్ణ సరస్సు - తూర్పుముఖము - నిలుచున్నసేవ - చతురంగకోల విమానము - ఘంటాకర్ణునకు ప్రత్యక్షము - నమ్మాళ్వార్లు, తిరుమంగై ఆళ్వార్లు కీర్తించినది.

## శ్రీ వల్లభ క్షేత్రం
ఇక్కడి శ్రీ వల్లభ క్షేత్రం వైష్ణవ దివ్యదేశాలు భారతదేశంలో ప్రాచీనమైనది. ఈ క్షేత్రమునకు 'తెన్ నగర్' అను తిరునామము ఉంది. దీనిని ద్వాపర యుగమున శ్రీకృష్ణుడు ప్రతిష్టించెనని చెప్పుదురు. దీనిని నమ్మాళ్వార్, తిరుమంగై ఆళ్వార్లు కీర్తించిరి. శాసనాల ద్వారా లభించిన ఆధారాల ప్రకారం తిరువల్లాయ్ లో ప్రాచీనమైన ఆధ్యాత్మిక, వైదిక ప్రాముఖ్యత కలిగియుండి వేల కొలది విద్యార్థులకు విద్యనందించేది.

## విశేషాలు:
ఈ క్షేత్రమునకు ' తెన్ నగర్ ' సుందరమైన దివ్యదేశము (తి.వా.మొ. 5-9-11) అను విలక్షణమైన తిరునామము ఉంది. ఈ క్షేత్రము ద్వాపర యుగమున శ్రీకృష్ణునిచే ప్రతిష్ఠింపబడినదని చెప్పుదురు. చతురంగ విమానమునకు వెనుక చక్రత్తాళ్వార్ వేంచేసియున్నారు. ఈ సన్నిధి లోపలకు స్త్రీలను రానీయరు. వెలుపలనుండియే సేవింపవలెను. కానీ ధనుర్మాసములో ఆర్ద్ర నక్షత్రమునాడు, మేష సంక్రాంతినాడు మాత్రము లోపలకు రానిత్తురు.

సర్వేశ్వరుని పొందుటకు ఉపాయము సర్వేశ్వరుడే. ఆతడే ఉపాయమని మనకు తెలియజేయునది ఆస్వామి కృపాగుణమే. ఆకృపాగుణమునే నమ్మాళ్వార్లు తిరువాయొల్ (5-6-9) లో పెరుమానదు తొల్లరుళే (సర్వేశ్వరుని స్వాభావికమైన కృప) యని కృపాగుణమును ప్రకాశింపజేసిరి. ఈ క్షేత్రమునకు శ్రీవల్లభక్షేత్రమనియు తిరునామము ఉంది.

## మార్గము:
కొల్లం - ఎర్నాకుళం రైలు మార్గంలో తిరువల్లాయ్ స్టేషను నుండి 5 కి.మీ. బస్సు వసతి ఉంది. ఇచట సత్రములో దిగి బస ఏర్పాటు చేసికొని తిరుచ్చెంకున్ఱూరు వాని సమీప క్షేత్రములు సేవింపవచ్చును. తిరుచ్చెంకున్ఱూర్ కు ఉత్తరమున 10 కి.మీ. దూరములో ఈ క్షేత్రము ఉంది. తిరువణ్డ్‌ణూరుకు 8 కి.మీ.

## సాహిత్యంలో తిరువల్లాయ్

శ్లోకము :
ఘంటాకర్ణ సరోవరేణ కలితే శ్రీ వల్లవాళ్ పత్తనే
భాతి ప్రాజ్ముఖ మండిత స్థితి యుతః కోలప్పిరాన్ నామకః
వైమానం చతురంగ మాప్య గృహిణీం శెల్వక్కొళుందాహ్వయాం
ఘంటాకర్ణ నిరీక్షితః కలిజిత స్తుత్య శ్శఠారే ర్మునేః



పాశురము:
మానేయ్‌నోక్కు నల్లీర్; వైగులుమ్‌ వినై యేన్మిలియ,
వానార్ వణ్‌కముకు; మ్మత్తు మల్లిగై కమలమ్‌
తేనార్ శోలైగళ్ శూమ్; తిరువల్లవాయ్‌ఱైయుమ్‌
కోనారై; యడియే; నడికూడువ తెన్ఱుకొలో - నమ్మాళ్వారు - తిరువాయిమొన్ 5-9-1.


## మూలాలు

వర్గం:వైష్ణవ దివ్యక్షేత్రాలు
వర్గం:కేరళ పుణ్యక్షేత్రాలు
తిరువెళ్ళరై

**తిరువెళ్ళరై** (Thiruvellarai) తమిళనాడు రాష్ట్రంలో తిరుచ్చిరాపల్లి నుండి 27 కిలోమీటర్ల దూరంలో ఉంది. ఇక్కడి శ్రీ పుండరీకాక్ష పెరుమాళ్ దేవాలయం వైష్ణవ దివ్యదేశాలుగా ప్రసిద్ధిచెందినది.
## సాహిత్యం

శ్లో. తీర్దై: పుష్కల పద్మ చక్ర కుశకై స్సంశోభ మానస్థితే
   రమ్యే శ్రీ మణి కర్ణి కాహ్వాయ వరాహఖ్యాత తీర్దాఞచ్‌తే |
   గంధ క్షీరసు దివ్య పుష్కరిణికా యుక్తే సితాద్ర్యాహ్వయే
   రాజంతం నగరేతు వెళ్లర పదే ప్రాగస్య సంస్థానగమ్‌ ||

శ్లో. శ్రీ మచ్చంపక వల్లికా పరిగతం శ్రీ పంగయచ్చెల్వికా
   నాయక్యా విమలాకృతిం సురుచిరం వైమాన వర్యశ్రితమ్‌ |
   మార్కండేయ శిబిక్షితీశ గరుడ క్షోణీ దృశాం గోచార
   పద్మాక్షాహ్వయ మాశ్రయే కలిరిపు శ్రీ విష్ణు చిత్త స్తుతమ్‌ ||

### పాశురం

   ఇన్దిరవోడు పిరమన్ ఈశన్ ఇమయవ రెల్లామ్‌
   మన్దిర మామలర్ కొణ్డు మఱైన్దువరాయ్ వన్దు నిన్ఱార్‌
   శన్దిరన్ మాళిగై శేరుం శదురరగళ్ వెళ్లఱై నిన్ఱాయ్‌
   అన్దియ మ్చోదిదువాగుమ్‌ అழగనే ! కాప్పిడ వారాయ్.
          పెరియాళ్వార్-పెరియాళ్వార్ తిరుమొழி  2-8-1


## విశేషం
ఈ క్షేత్రమునకు శ్వేతగిరి యనిపేరు. శిబి చక్రవర్తి ప్రార్ధనచే స్వామి పుండరీకాక్షునిగా వెలిసాడు. ఇచట స్వామికి ఇరువైపుల సూర్య చంద్రులు వింజామరలు వీస్తూ ఉంటారు. ఇచ్చట ఉత్తరాయణ-దక్షిణాయన ద్వారములు ఉన్నాయి. ఉయ్యక్కొండార్ (పుండరీకాక్షుడు) అవతార స్థలము. మీన మాసమున బ్రహ్మోత్సవం నిర్వహించబడుతుంది.

## మార్గం
శ్రీరంగము నుండి ఉత్తమర్ కోయిల్ మీదుగా తిరుచ్చి-ఉరయూర్ బస్ మార్గములో శ్రీరంగమున నుండి 15 కి.మీ దూరమున గలదు. బస్ దిగిన పిమ్మట 1/2 కి.మీ దూరంలో సన్నిధి ఉంది. ఏ వసతులు లేవు. శ్రీరంగము నుండి సేవించాలి.
## వివరం

## చిత్రమాలిక

Image:tiruvellarai10.jpg|The temple entrance arch on the Trichy-Thuraiyur main road
Image:tiruvellarai1.jpg|Thiruvellarai Temple
Image:tiruvellarai3.jpg|Thiruvellarai Temple
Image:tiruvellarai4.jpg|Thiruvellarai Temple
Image:tiruvellarai5.jpg|Thiruvellarai Temple
Image:tiruvellarai7.jpg|Thiruvellarai Temple, innner gopuram and vimaanam
Image:tiruvellarai8.jpg|Thiruvellarai Temple, the huge main rajagopuram in ruins
Image:tiruvellarai9.jpg|Thiruvellarai Temple, the present main entrance


## చిత్రమాలిక
## ఇవికూడా చూడండి
వైష్ణవ దివ్యదేశాలు
## మూలాలు

## బయటి లింకులు
*Photos of God during Brahmotsavam
*About the temple
*About the temple in Tamil
*Stala Puranam
*Inside view of the temple
 

వర్గం:వైష్ణవ దివ్యక్షేత్రాలు
వర్గం:హిందూ దేవాలయాలు
వర్గం:తమిళనాడు పుణ్యక్షేత్రాలు
ఉరైయూరు

**ఉరైయూరు,** (**ఉరయూరు**, ** ఉఱైయూరు ** లేదా **ఉరైయూర్, వొరైయూర్ అని కూడా పిలుస్తారు** (ఆంగ్లం:**Urayur** or **Uraiyur**; తమిళం: உறையூர்) (ప్రస్తుతం తిరుచిరాపల్లిలో భాగం) మొదటి నుండి 8వ శతాబ్దం వరకు పూర్వ చోళుల (early Cholas) రాజధాని. ఉరయూర్ ప్రస్తుతం తమిళనాడు రాష్ట్రంలో తిరుచ్చినాపల్లి పట్టణానికి దగ్గరలో ఉంది.) భారతదేశం, తమిళనాడు రాష్ట్రం, తిరుచిరాపల్లి నగరంలోని ఒక నాగరిక ప్రాంతం. 

## చరిత్ర
తిరుచిరాపల్లి నగరం పురాతన పేరు ఉరైయూర్. ఉరయూర్ అనే పదానికి తమిళంలో నివాసం అని అర్ధం. ఇక్కడ ప్రాచీనమైన కోట కావేరీ నది దక్షిణ తీరంలో ఉంది. తరువాత పాలించిన చోళులు 9వ శతాబ్దం నుండి తంజావూరును రాజధానిగా చేసుకున్నారు.ఇప్పుడు ఇది తిరుచ్చి సిటీలో అత్యంత రద్దీగా ఉండే ప్రాంతాలలో ఒకటిగా మారింది. ఇది ప్రాచీన తమిళ దేశంలోని మూడు ప్రధాన రాజ్యాలలో ఒకటైన తొలి చోళుల రాజధాని. కొన్నిసార్లు ఉరయూర్ అని పిలుస్తారు, ఈ ప్రదేశాన్ని తిరుక్కోజి, నికలపురి, ఉరంతై, కోజియూర్ లేదా కొలియూర్ అని కూడా పిలుస్తారు.

ఇది సా.శ. 300 నాటి చరిత్రను కలిగి ఉంది.  చోళుల గురించి ఖచ్చితమైన ప్రస్తావన ఉంది. ఒరిస్సాలోని అశోకన్ శాసనాలలో వారి రాజధాని చోళుల పురాతనత్వాన్ని అలాగే ఉరైయూర్‌ను సా.శ. 272-232 వరకు వెనక్కి నెట్టివేసింది, ఇది అశోకుడి కాలం ( సుమారు సా.శ. 304–232) పాటలీపుత్ర (ఆధునిక పాట్నా) మౌర్య రాజవంశానికి పాలకుడు.

అశోకుడు, శాతవాహనుల శాసనాలు, రాతి శాసనాలు ఉరయూర్‌ను "చోళుల కోట, కేంద్రం"గా వర్ణించాయి. ఉరైయూర్‌ను కరికాల చోళన్ పాలించాడు.రత్నకరందక శ్రవకాచార, ఆప్తమీమాంస, స్వంభూ స్తోత్రాలు రచించిన దిగంబర్ జైన ఆచార్య, సమంతభద్ర, రెండవ శతాబ్దం సా.శ. చివరి భాగంలో ఇక్కడ జన్మించారు. 

## విశేషాలు
ఇక్కడ ప్రముఖ దేవాలయాలలో నాచ్చియార్ దేవాలయం వైష్ణవ దివ్యదేశాలుగా భారతదేశంలో ప్రసిద్ధిచెందింది. ధర్మవర్మ పుత్రికగా లక్ష్మీదేవి అవతరించి వాసలక్ష్మి అనే పేరుతో శ్రీ రంగనాథుని పరిణయమాడిన స్థలమిది. శ్రీరంగములో జరుగు ఆది బ్రహ్మోత్సవమున మూడవనాడు శ్రీ రంగనాథుడు ఉరైయూరు వేంచేసి వాసలక్ష్మితో ఏకాసనాసీనులై భక్తకోటిని అనుగ్రహిస్తారు.ఇచట స్వామి ప్రయాగ చక్రముతో వేంచేసి ఉంటాడు. తిరుప్పాణి ఆళ్వార్లు ఈ క్షేత్రముననే అవతరించాడు. ఈ క్షేత్రమునకు "కోళి" యని "నాచ్చియార్ కోయిల్" అని తిరునామాలు గలవు. ఇది తిరుచ్చిలో ఒక భాగం. 

## దేవాలయాలు

* ఉరైయూర్లో అనేక ప్రసిద్ధ దేవాలయాలు ఇక్కడ ఉన్నాయి:
* పంచవర్ణస్వామి దేవాలయం.
* అజ్హగీయ మనవాళ్ పెరుమాళ్ ఆలయం.
* వెక్కలి అమ్మన్ ఆలయం
* తంథోనీశ్వర ఆలయం

## ఇవికూడా చూడండి
* వైష్ణవ దివ్యదేశాలు
* తిరుచిరాపల్లి చరిత్ర
## మూలాలు

## బయటి లింకులు
*Sri Azhagiya Manavala Perumal Temple
*Nilakanta Sastri, K.A. (1935) . The CōĻas, University of Madras, Madras (Reprinted 1984) .

వర్గం:వైష్ణవ దివ్యక్షేత్రాలు
వర్గం:హిందూ దేవాలయాలు
వర్గం:తమిళనాడు పుణ్యక్షేత్రాలు
రఘువరన్

**రఘువరన్** (డిసెంబర్ 11, 1948 - మార్చి 19, 2008) దక్షిణ భారతదేశానికి చెందిన సుప్రసిద్ధ నటుడు. ప్రతినాయక పాత్రలు పోషించి మెప్పించాడు. దాదాపు 150 సినిమాల్లో నటించాడు. ఇందులో తమిళం, తెలుగు, కన్నడం, మలయాళ చిత్రాలున్నాయి.

## జననం
రఘువరన్ కేరళ రాష్ట్రం, పాలక్కాడ్ జిల్లాకు చెందిన కోలెంగూడె అనే ప్రాంతమునందు జన్మించాడు. ఆయన తల్లిదండ్రులు వేలాయుధన్, కస్తూరి.

తెలుగు నటి రోహిణితో ఆయనకు వివాహం జరిగింది. వారికి సాయి రిషివరన్ అనే కొడుకు ఉన్నాడు. అయితే వారు తరువాత విడాకులు తీసుకున్నారు.

## మరణం
చిత్రరంగంలో బాగా విజయవంతమైనా ఆయన మాదకద్రవ్యాలకు, మద్యానికి బానిస కావడంతో జీవితం ఒడిదుడుకులకు గురైంది. రఘువరన్ మార్చి 19, 2008 న చెన్నైలో గాఢ నిద్రలో ఉండగానే గుండెపోటుతో మరణించాడు. దీర్ఘకాలం మద్యం సేవించడం వలన ఆయన కాలేయం కూడా దెబ్బతిన్నది. చనిపోవడానికి కొద్దిరోజులకు ముందు ఆయన నిద్రలో ఉండగా చనిపోయే సన్నివేశంలో నటించడం యాదృచ్ఛికంగా జరిగింది.

## కెరీర్
శివ, పసివాడి ప్రాణం, బాషా మొదలైన సినిమాలలో ఆయన పాత్రలు తెలుగు ప్రేక్షకులకు సుపరిచితం. 2008లో వచ్చిన ఆటాడిస్తా రఘువరన్ చివరి సినిమా.

## నటించిన తెలుగు సినిమాలు
* దాసన్నా (2010)
* బ్యాంక్ (చిత్రం)
* ఆటాడిస్తా (2008) చివరి సినిమా
*శివాజీ (2007) .... Dr. Cheziyan 
*ఎవడైతే నాకేంటి (2007) .... Bala Gangadhar 
*మాస్ (2004) .... Satya 
*జాని (2003) 
*బాబీ (2002) .... K.R. 
*రన్ (2002) .... Siva's brother-in-law 
*ఆజాద్ (2000) .... Deva/CBI Officer Vishwanath/Harkat Ul Ansari 
*ప్రియురాలు పిలిచింది (2000) .... Sowmya's Boss 
*బోస్ (2000)
*ఒకే ఒక్కడు (1999)
*అనగనగా ఒక అమ్మాయి (1999)
*ఆహా (1997) 
*అనగనగా ఒక రోజు (1997) 
*అరుణాచలం (1997) .... Viswanath 
*సుస్వాగతం (1997) .... Dr.Chandrasekhar 
*రక్షకుడు (1996) .... Raghu/Raghavan 
*ముత్తు (1995) .... Devaan 
*ప్రేమికుడు (1994) .... Malli 
*కిల్లర్ (1992)
*అసాధ్యులు (1992)
*నా రూటే వేరు (1991)
*అంజలి (1990) .... శేఖర్ 
*టైగర్ శివ (1989) .... జాన్
*వ్యూహం (1990) .... Tony Leous 
*లంకేశ్వరుడు (1989) 
*రుద్రనేత్రుడు (1989) .... Q 
*శివ (1989) 
*కాంచన సీత (1988) 
*జేబుదొంగ (1987) 
*పసివాడి ప్రాణం (1987) .... Venu 
*న్యాయానికి సంకెళ్ళు (1987) 
*చైతన్య (1986) .... Kalicharan 
*మిస్టర్ భరత్ (1986) .... Michael

## మూలాలు

## బయటి లింకులు
*ఐ.ఎమ్.డి.బి.లో రఘువరన్ పేజీ.

వర్గం:తెలుగు సినిమా నటులు
వర్గం:1948 జననాలు
వర్గం:2008 మరణాలు
ఏకేశ్వరవాదం

ధార్మిక శాస్త్రంలో **ఏకేశ్వరవాదం** అనగా ఒకే దేవుణ్ణి ఆరాధించాలనే విశ్వాసం. ఏకేశ్వరవాదం అనాదిగా వస్తున్న విశ్వాసం. గ్రీకులలో, భారతీయులలో, అరబ్బులలో, చైనీయులలో ప్రధానంగా కానవచ్చే విశ్వాసం. ఈ వాదం ప్రకారం దేవుడు ఉన్నాడు, ఒక్కడే అని విశ్వాసం. ఇబ్రాహీం మతములైన యూద మతమం, క్రైస్తవ మతం, ఇస్లాం మతం, ప్లాటోనిక్ మతాలలో కానవస్తుంది. ఈ విశ్వాసానికి వ్యతిరేకంగా బహుఈశ్వరవాదం, పాంధీయిస్టిక్ మతాలు కానవస్తాయి.

## మూలం , అభివృద్ధి
ఏకేశ్వరవాదం, అనాదిగా వినవస్తున్న వస్తువే. ఏక + ఈశ్వర + వాదం, అనగా ఒకే దేవుణ్ణి తన దైవంగా స్వీకరించే విశ్వాసం. గ్రీకులలోనూ ఈ విశ్వాసం కానవస్తుంది. దీని అర్థం, 'ఏక' లేదా 'ఒక్క'. అనగా, దేవుడు ఒక్కడే. దేవుడిని పుంలింగముగా భావించే విశ్వసం కానవస్తుంది. ఆంగ్లంలో "మోనోధీయిజం" అనే పదాన్ని హెన్రీ మోర్ (1614–1687), మొదటి సారిగా ఉపయోగించాడు.

ఈ విశ్వాసం మెల్లమెల్లగా అభివృద్ధి చెందుతూ, హెనోథీయిజం (దేవతలు ఎందరున్ననూ, ఏకేశ్వరుణ్ణి పూజించడం), మోనోలాట్రిజం (అనేక దేవుళ్ళ ఉనికిని అంగీకరిస్తూ, ఒకే దేవుణ్ణి పూజించడం) అనే విశ్వాసంగా రూపొందింది. కంచు యుగం తరువాత మోషే, జొరాస్టర్ మొదలగు ప్రవక్తలు ప్రకటించిన మతాలలో వాటి గ్రంథాలలో ఏకేశ్వరవాదం కానవస్తుంది. వైదికకాలంలోనూ ఏకేశ్వరవాదం ఆమోదింపబడింది. ఆ తరువాత క్రైస్తవ మతం, ఆ తరువాత ఇస్లాం మతంలోనూ ఈ ఏకేశ్వరవాదం ప్రజలలో విస్తృతంగా ఆమోదింపబడింది. ఇస్లాంలో ఈ ఏకేశ్వరవాదాన్నే తౌహీద్ అంటారు. ఈ తౌహీద్ ను పునస్థాపించినవాడిగా ఇబ్రాహీం ప్రవక్త గుర్తింపబడ్డాడు. "హనీఫ్" (ఏకేశ్వరవాదాన్ని పునస్థాపించినవాడు) అని పేరు పొందాడు.

## వివిధ

## మతాలు
హిందూ మతంసిక్కు మతము

## పాదపీఠికలు

## ఇతర పఠనాలు
* Dever, William G.; (2003). *Who Were the Early Israelites?*, William B. Eerdmans Publishing Co., Grand Rapids, MI.
* Silberman, Neil A.; and colleagues, Simon and Schuster; (2001) *The Bible Unearthed* New York.
* Whitelam, Keith; (1997). *The Invention of Ancient Israel*, Routledge, New York.
* :en:Hans Köchler, *The Concept of Monotheism in Islam and Christianity*. Vienna: Braumüller, 1982. ISBN 3-7003-0339-4 (Google Print)

## ఇవీ చూడండి
* ఇబ్రాహీం మతం
* సర్వాస్తివాదం
*నాస్తికత్వం
* ఆస్తికవాదం

## బయటి లింకులు

* Stanford Encyclopedia of Philosophy
* Christian Monotheism (biblical unitarians)

వర్గం:ఆస్తికవాదం
వర్గం:ఏకేశ్వరవాదం
వర్గం:దేవుడు
ఆచమనము

thumb|పంచపాత్ర, ఉద్ధరిణి
thumb|ఆచమనము
**ఆచమనము** అనే పదానికి **ఉపస్పర్శం** అంటే అరచేతిలో నీరు పోసుకొని నోటితో గ్రహించడమని అర్ధం. ఏదైనా ఒక పవిత్రమైన పనిచేస్తున్నప్పుడు ఆచమనం చేయాలని శాస్త్రాలు చెబుతున్నాయి. మనస్సు, వాక్కు, శరీరం - అనే త్రికరణాల పవిత్రతకు ఆచమనం విధించబడింది. సంధ్యావందనం మొదలైన సమయాలలో ఆచమనానికి చాలా ప్రాముఖ్యమున్నది.
ఆచమనం అంటే కేవలం ఒక ఉద్ధరణి నీళ్లు చేతిలో పోసుకొని లోపలికి పుచ్చుకోవడం మాత్రమే కాదు, మంత్ర పూత జలంతో శరీరాన్ని స్పర్శించడం, స్నానం చేయడం కూడా ఆచమనమే. ఆచమనం నాలుగు విధాలు. అవి : 1. శ్రుత్యాచమనం : స్వాధ్యాయ బ్రాహ్మణంలోని శ్రుతి ‘‘హస్తా వవవిజ్య రతిరాచమేత్‌...’’ అంటూ చేతులు కడుగుకొని, ‘‘ఓం కేశవాయ స్వాహా, ఓం నారాయణాయ స్వాహా, ఓం మాధవాయ స్వాహా’’ ఆని ఆచమనం చేయాలి. తరువాత రెండు చేతులను శుద్ధి చేసుకొని, ఉదకాన్ని స్పృశించి, కుడి చేతితో ఎడమ చేతిమీద, పాదాల మీద నీళ్లు చల్లుకోవాలి. శిరస్సు, నేత్రాలు, ముక్కు, చెవులు, హృదయ స్థానాలను తాకాలి. 2. శ్రౌతాచమనం : గాయత్రీ మంత్రంలోని మూడు పాదాలను విడివిడిగా స్వాహాకారంతో పఠిస్తూ, అంటే ఓమ్‌ తత్సవితుర్వరేణ్యగ్‌ స్వాహా, భర్గోదేవస్య ధీమహి స్వాహా, ధియో యోనః ప్రచోదయాత్‌ స్వాహా అని పలుకుతూ ఆచమించడం మొదలైన క్రియలు ఇందులో ఉన్నాయి. 3. స్మృత్యాచమనం/ స్మార్తాచమనం : పీట/ కృష్ణాజినం మీద కూర్చుని, పాదాలను నేలపై ఉంచి, ఆపస్తంబ సూత్ర సంప్రదాయంలో ఆచమించే పద్ధతి. బొటన వ్రేలితో పెదవులను తుడుచుకోవడం లాంటి క్రియలు ఇంకా ఉన్నాయి. 4. పురాణాచమనం : ముమ్మారు కేశవ నామాలతో ఆచమించడం, గోవిందాది నామాలతో అవయవ శుద్ధి మొదలైన క్రియలు ఇందులో ఉన్నాయి. శ్రుత్యాచమనం, శ్రౌతాచమనం ఒక్కటేనని కొందరి భావనగా దువ్వూరి రామకృష్ణారావుగారి సంపాద కత్వంలో వెలువడిన సంధ్యావందనం గ్రంథంలో వ్రాశారు. కావచ్చు. శ్రుతి, శ్రౌతం వేరు కావు.
## రకాలు
శ్రుతి, స్మృతి, పురాణాలలో 3 రకాల ఆచమనాలు చెప్పబడ్డాయి.
***శ్రుత్యాచమనం**: గాయత్రీ మంత్రాన్ని ఉచ్ఛరిస్తూ చేసే ఆచమనం.
***స్మృత్యాచమనం**: ఆపస్తంబాది ఋషులు చెప్పిన విధానాన్ని అనుసరించి చేసే ఆచమనం.
***పురాణాచమనం**: కేశవాది నామోచ్ఛారణ చేస్తూ కావించే ఆచమనం.

వర్గం:హిందూ సాంప్రదాయాలు
వేంకటేశ్వరాలయం

**వేంకటేశ్వరాలయం** హిందూ దేవుడైన వేంకటేశ్వరుడు లేదా బాలాజీ దేవాలయం

## ప్రముఖ వేంకటేశ్వరాలయాలు

### భారతదేశంలో
*తిరుమల తిరుపతి దేవస్థానములు, తిరుమల
*చిలుకూరు బాలాజీ దేవాలయం, చిలుకూరు.
*అల్వాల్ శ్రీ వేంకటేశ్వర స్వామి దేవాలయం.
*శ్రీ వేంకటేశ్వర స్వామి దేవాలయం, బిర్లా మందిరం, హైదరాబాదు
*శ్రీ వేంకటేశ్వరస్వామి వారి దేవస్థానం, ద్వారకా తిరుమల.
*శ్రీ వేంకటేశ్వర స్వామి దేవాలయం, నారాయణ తిరుమల, శ్రీకాకుళం
* అప్పలాయగుంట శ్రీ వేంకటేశ్వరాలయం, చిత్తూరు జిల్లా.
*దేవుని కడప శ్రీ లక్ష్మీ వేంకటేశ్వరాలయం. కడప. (వై.యస్.ఆర్. జిల్లా)
* వేంకటేశ్వర స్వామివారి దేవస్థానం, బలిజిపేట (విజయనగరం జిల్లా)
* సెంజి వెంకటరమణ స్వామి ఆలయం
* శ్రీ వెంకటరమణ దేవాలయం, కార్కళ
* శ్రీ వెంకటేశ పెరుమాళ్ ఆలయం (మేలతిరుప్పతి) - మొండిపాళయం

### ఇతర దేశాలలో
*శ్రీనివాస పెరుమాళ్ ఆలయం, సింగపూరు

వర్గం:దేవాలయాలు
వర్గం:హిందూ దేవాలయాలు
వర్గం:వేంకటేశ్వర ఆలయాలు
తిరుమల పూలంగి సేవ

**పూలంగి సేవ** తిరుమల శ్రీనివాసునికి జరిగే సేవ. గురువారం నాడు సాయంకాల పూజానంతరం పానకం, వడపప్పు నైవేద్య సమర్పణానంతరం స్వామికి వెల్వెట్ గౌను వంటి వస్త్రాన్ని తొడుగుతారు. ఆపాద మస్తకం వివిధ రకాలైన పువ్వుల దండలతో అందంగా అలంకరిస్తారు. ఇలా పూలతో అలంకరించడం వలన ఈ సేవను పూలంగి సేవ అని అంటారు. ఈ కార్యక్రమం అనంతరం రాత్రి ఏకాంత సేవను ప్రారంభిస్తారు. వారంలో ఈ ఒక్కరోజు మాత్రమే స్వామివారికి పూలంగి సేవ జరుగుతుంది. అర్చకులు స్వామివారికి ఏకాంతంగా ఈ సేవ నిర్వహిస్తారు. 

ఈ పూలంగి సేవను ఉదయం 9 గంటల నుండి 10 గంటల వరకు మొదటి వైకుంఠం కాంప్లెక్స్ లో  నిర్వహిస్తారు. ఒక పెద్ద  లడ్డూ,  వడ,  జలేబీ,  టెంటోలా, పులిహోరా,  ఉత్తారియం లేదా  జాకెట్టు ముక్క లను సేవ నిర్వహించిన తరువాత  ప్రసాదం ఇస్తారు. 

## చరిత్ర
ప్రాచీన తమిళ వాజ్మయానికి చెందిన శిలప్పదికారంలో 'పూవాడయిల్ పొలిందు తోన్ఱియ' అనే వాక్యం ఉంది. పూవడై అనే పదం తెలుగులో పూలంగి అనే పదానికి తమిళీకరణం. కాబట్టి ఎనిమిదవ శతాబ్దం నాటికే ఈ పూలంగి సేవ వ్యవహారంలో ఉన్నట్లు భావించవచ్చును.

## మూలాలు

వర్గం:తిరుమల ఆర్జిత సేవలు
రేఖా అండ్ మురళి ఆర్ట్స్

**రేఖా అండ్ మురళి ఆర్ట్స్** (Rekha and Murali Arts) రంగస్థల, సినిమా నిర్మాణ సంస్థ. దీనికి ముఖ్యమైన అధిపతి నటుడు పద్మనాభం. వీరి మొదటి చిత్రం 1965లో నిర్మించిన దేవత. రేఖ వల్లం నరసింహరావు గారి అమ్మాయి, మురళి పద్మనాభం గారి అబ్బాయి. ఇద్దరి పేర్లు కలిపి ఈ సంస్థ పేరును నిర్ణయించారు.

ఈ సంస్థ మొదట నాటక ట్రూపుగా ప్రారంభమైనది. తర్వాత కాలంలో సినీ నిర్మాణంలో ప్రవేశించారు. దీనిలో స్నేహితులు వీటూరి, వల్లం నరసింహారావు, పద్మనాభం గారి తమ్ముడు పురుషోత్తం, సంగీత దర్శకులు ఎస్.పి.కోదండపాణి, దర్శకులు కె.హేమాంబరధరరావు, నటులు పెరుమాళ్ళు, దండు వెంకటరాజు, కేశవరామ్ లు భావస్వాములు.

## నిర్మించిన సినిమాలు
*దేవత (1965)
*పొట్టి ప్లీడరు (1966)
*శ్రీ శ్రీ శ్రీ మర్యాద రామన్న (1967)
*శ్రీరామకథ (1968)
*కథానాయిక మొల్ల (1970)
*జాతకరత్న మిడతంభొట్లు (1971)
*మాంగల్య భాగ్యం (1974)
*సినీ వైభవం (1975)

## మూలాలు

## బయటి లింకులు
*ఐ.ఎమ్.డి.బి.లో రేఖా అండ్ మురళీ ప్రొడక్షన్స్ పేజీ.

వర్గం:సినీ నిర్మాణ సంస్థలు
అన్నపూర్ణ పిక్చర్స్

thumb|220x220px|'''అన్నపూర్ణ పిక్చర్స్''' సినీ నిర్మాణ సంస్థ కార్యాలయ లోగో
**అన్నపూర్ణ పిక్చర్స్** సినీ నిర్మాణ సంస్థ. దీనిని సినీ నటుడు అక్కినేని నాగేశ్వరరావు, దుక్కిపాటి మధుసూధనరావు, మరికొందరు మిత్రులు కలిసి స్థాపించారు.

## నిర్మించిన సినిమాలు
*సిసింద్రీ (1995)
*విజయ్  
*అమెరికా అబ్బాయి (1987) 
*పెళ్ళీడుపిల్లలు (1982) 
*రాధాకృష్ణ (1978) 
*ప్రేమలేఖలు (1977) 
*బంగారు కలలు (1974) 
*విచిత్రబంధం (1972) 
*అమాయకురాలు (1971) 
*జై జవాన్ (1970) 
*ఆత్మీయులు (1969) 
*పూల రంగడు (1967) 
*సుడిగుండాలు (1967) 
*
*ఆత్మ గౌరవం (1965) 
*డాక్టర్ చక్రవర్తి (1964) 
*వెలుగు నీడలు (1964) 
*చదువుకున్న అమ్మాయిలు (1963) 
*ఇద్దరు మిత్రులు (1961) 
*మాంగల్య బలం (1958) 
*తోడికోడళ్ళు (1957) 
*దొంగ రాముడు (1955)
## వెబ్ సిరీస్
* లూజర్ (2020)
* ది బేకర్ అండ్ ది బ్యూటీ (2021)
* లూజర్ 2 (2022)
* వ్యూహం (2023)

## మూలాలు

## ఇవీ చూడండి

* అన్నపూర్ణ కాలేజ్ ఆఫ్ ఫిల్మ్ అండ్ మీడియా

వర్గం:సినీ నిర్మాణ సంస్థలు
పండిట్ అజయ్ చక్రవర్తి

thumb|పండిట్ అజయ్ చక్రవర్తి
**పండిట్ అజయ్ చక్రవర్తి** ( జననం : 1953 ) పటియాలా ఘరానాకు చెందిన ప్రముఖ హిందుస్తానీ సంగీత గాయకుడు.

## బాల్యం,కుటుంబం
పండిట్ అజయ్ చక్రవర్తి తండ్రి, అజిత్ చక్రవర్తి భారత స్వాతంత్ర్యానంతరం, బంగ్లాదేశ్ నుండి భారత దేశంలోని శ్యాంనగర్కు తన ఇద్దరు కుమారులతో వలస వచ్చాడు. అజయ్ చక్రవర్తి సోదరుడు సంజయ్ చక్రవర్తి ప్రముఖ సంగీతకారుడు. కూతురు కౌశికి చక్రవర్తి కూడా వర్ధమాన సంగీత కళాకారిణి. అజయ్ చక్రవర్తి కలకత్తా విశ్వవిద్యాలయం నుండి పట్టభద్రుడయ్యాడు.

## సంగీత ప్రస్థానం
అజయ్ చక్రవర్తి తన మూడేళ్ళ వయస్సులోనే తండ్రి వద్ద సంగీత పాఠాలు నేర్వడం ప్రారంభించాడు. తరువాత పన్నాలాల్ సామంత, శ్రీ కనైదాస్ బైరాగి వద్ద కొంతకాలం నేర్చి, పద్మభూషణ్ పండిట్ జ్ఞానప్రకాశ్ ఘోష్కు శిష్యుడైనాడు. 1969 లో, ప్రముఖ పటియాలా ఘరానా సంగీత విద్వాంసుడు, ఉస్తాద్ బడే గులాం అలీ ఖాన్ కుమారుడు మునవర్ అలీఖాన్కు శిష్యరికం చేసాడు. పండిట్ అజయ్ చక్రవర్తి ఇప్పుడున్న పటియాలా ఘరానాకు చెందిన వారిలో మేటి హిందుస్తానీ సంగీత కళాకారుడు.

## అవార్డులు, పురస్కారాలు

* http://en.wikipedia.org/wiki/Sangeet_Natak_Akademi_award సంగీత నాటక అకాడమీ అవార్డు - 2000

## వనరులు
1. https://web.archive.org/web/20050506120503/http://www.hinduonnet.com/thehindu/mp/2005/03/19/stories/2005031901280300.htm
2. http://www.hindu.com/thehindu/fr/2005/08/05/stories/2005080501690200.htm 
3. http://www.hindu.com/fr/2006/04/28/stories/2006042801520300.htm 

## బయటి లింకులు

* http://www.sonymusic.co.in/artist/artist.asp?artistid=521 జీవిత చరిత్ర
* http://www.asianclassicalmp3.org/ajoy.htm అజయ్ చక్రవర్తి ; బి.బి.సి.లో 
* https://web.archive.org/web/20070321170230/http://www.shatatantri.com/artists/Ajoy_Chakrabarty/ అజయ్ చక్రవర్తి జీవిత చరిత్ర - సమీక్షా ఫోరం

వర్గం:హిందుస్థానీ సంగీత గాయకులు
వర్గం:1953 జననాలు
వర్గం:జీవిస్తున్న ప్రజలు
శివుని వేయి నామములు- 501-600

thumb|శివుడు
శివ సహస్రనామ స్తోత్రములోని తరువాతి నూరు నామముల అర్ధాలు:

## శ్లోకము 51
వేదకారః = వేదములను తెలియపరచినవాడు

మంత్రకారః = మంత్రములను తెలిపినవాడు

విద్వాన్ = అన్ని విషయములు తెలిసినవాడు

సమరమర్దనః = యుద్ధమునందు శత్రువులను నాశనము చేయువాడు

మహామేఘనివాసీ = గొప్పదైన మేఘమండలములో నివసించువాడు

మహాఘోరః = గొప్ప భయంకరమైనవాడు

వశీకరః = అందరను ఆకర్షించువాడు

## శ్లోకము 52
అగ్నిజ్వోలః = అగ్ని యొక్క జ్వాలయే తానైనవాడు

మహాజ్వాలః = గొప్పదైన మంట యొక్క ఆకారము తానైనవాడు

అతిధూమ్రః = మిక్కిలి ధూమ్రవర్ణము (నలుపు, ఎరుపు కలసియున్న రంగు) పొగవర్ణములో ఉన్నవాడు

హుతః = అగ్నిలో హోమము చేయబడిన ద్రవ్యము తానైనవాడు

హవిః = హోమము చేయుటకు ఉపయోగింపబడు ద్రవ్యము తానైనవాడు

వృషభః = వాహనమగు ఎద్దు రూపము తానైనవాడు

శంకరః = సుఖమును కలుగజేయువాడు

నిత్యంవర్చస్వీ = ఎల్లప్పుడు వర్చస్సు కలవాడు

ధూమకేతనః = ధూమవర్ణము కల జెండా కలవాడు

## శ్లోకము 53
నీలః = నల్లనైనవాడు

అంగలుబ్ధః = మన్మథుని యందు ఆసక్తి కలవాడు

శోభనః = శుభములను కలుగజేయువాడు

నిరవగ్రహః = ప్రతిబంధములు లేనివాడు

స్వస్తిదః = శుభములను ఇచ్చువాడు

స్వస్తిభావః = శుభమైన భావములు కలవాడు

భాగీ = యజ్ఞభాగములను కలిగినవాడు

భాగకరః = విభాగములు చేయువాడు

లఘుః = తేలిక అయినవాడు.

## శ్లోకము 54
ఉత్సంగః = అందరకును ఒడియై ఉండువాడు

మహాంగః = గొప్పనైన అవయవములు కలవాడు

మహాగర్భపరాయణః = తన గర్భస్థులను జాగ్రత్తగా చూచుకొనువాడు

కృష్ణవర్ణః = నల్లని వర్ణము కలవాడు

సువర్ణః = బంగారు వర్ణము కలవాడు; బంగారం తానే అయినవాడు

సర్వదేహినాం ఇంద్రియం = సమస్త ప్రాణులకు ప్రధానమైన అవయవము వంటివాడు

## శ్లోకము 55
మహాపాదః = విస్తారమైన పాదములు కలవాడు

మహాహస్తః = గొప్పనైన చేతులు కలవాడు

మహాకాయః = గొప్ప శరీరము కలవాడు

మహాయశాః = గొప్ప కీర్తి కలవాడు

మహమూర్ధాః = గొప్ప శిరస్సు కలవాడు

మహామాత్రః = గొప్ప పరిమాణము కలవాడు

మహానేత్రః = గొప్పవైన నేత్రములు కలవాడు

నిశాలయః = రాత్రి నివాసముగా కలవాడు

## శ్లోకము 56
మహాంతకః = గొప్పవాడైన నాశకుడు

మహాకర్ణః = గొప్పవైన చెవులు కలవాడు

మహోష్ణః = గొప్ప వృషభము కలవాడు

మహాహనుః = గొప్ప దవడలు కలవాడు

మహానాసః = గొప్ప ముక్కు కలవాడు

మహాకంబుః = గొప్ప శంఖము వంటివాడు

మహాగ్రీవః = గొప్ప ముఖము కలవాడు

శ్మశానభాక్ = స్మశానములో ఉండువాడు

## శ్లోకము 57
మహావక్షాః = గొప్పదైన వక్షస్థలము కలవాడు

మహోరస్కః = గొప్పదైన హృదయము కలవాడు

అంతరాత్మా = ఆత్మ యొక్క లోపలి భాగము అయినవాడు

మృగాలయః = సామాన్య జంతువులకు నిలయమైనవాడు

లంబనః = అందరకును పట్టుకొమ్మ అయినవాడు

లంబితోష్ఠః = నోరు తెరచి ఉన్నవాడు; వ్రేలాడుచున్న పెదవులు కలవాడు

మహామాయః = గొప్ప మాయ కలిగినవాడు

పయోనిధిః = సముద్రుని వంటివాడు

## శ్లోకము 58
మహాదంతః = గొప్పవైన దంతములు కలవాడు

మహాదంష్ట్రః = గొప్పవైన కోరలు కలవాడు

మహాజిహ్వః = గొప్పదైన నాలుక కలవాడు

మహాముఖః = గొప్పదైన ముఖము కలవాడు

మహానఖః = గొప్పవైన గోళ్ళు కలవాడు

మహారోమః = గొప్పవైన వెండ్రుకలు కలవాడు

మహాకేశః = గొప్పవైన తలవెండ్రుకలు కలవాడు

మహాజటః = గొప్పవైన జడలు కలవాడు

## శ్లోకము 59
ప్రసన్నః = అనుగ్రహించువాడు

ప్రసాదః = అనుగ్రహరూపము కలవాడు

ప్రత్యయః = విశ్వాసము తానే అయినవాడు

గిరిసాధనః = కొండలను సాధించువాడు

స్నేహనః = స్నేహము కలవాడు

అస్నేహనః = శత్రుత్వము తానే అయినవాడు

అజితః = జయింపబడనివాడు

మహామునిః = గొప్ప మౌనము కలవాడు

## శ్లోకము 60
వృక్షాకారః = వృక్షము యొక్క ఆకారము కలవాడు

వృక్షకేతుః = వృక్షము తన జెండాగా కలిగినవాడు

అనలః = అగ్ని ఆకారము తానే అయినవాడు

వాయువాహనః = వాయువు వాహనముగ కలవాడు

గండలీ = గుహలో నివసించువాడు

మేరుధామా = బంగారు కొండ నివాసముగా కలవాడు

దేవాధిపతిః = దేవతలకు అధిపతి అయినవాడు

వర్గం:శివ సహస్రనామ స్తోత్రము
మాధవపెద్ది

**మాధవపెద్ది** తెలుగువారి సమాజంలో ఒక ఇంటి పేరు.
* మాధవపెద్ది సత్యం - సినిమా గాయకుడు.
* మాధవపెద్ది వెంకటరామయ్య - రంగస్థల, సినిమా వటుడు
* మాధవపెద్ది బుచ్చి సుందరరామశాస్త్రి - కవి, గాయకులు.
* మాధవపెద్ది గోఖలే - కళాదర్శకుడు
సూర్యదేవర

**సూర్యదేవర** తెలుగు సమాజంలో కమ్మ కులమునకు చెందిన ఒక ఇంటి పేరు. ఈ ఇంటిపేరుతో ప్రసిద్ధులైన కొందరు వ్యక్తులు:
* సూర్యదేవర అన్నపూర్ణమ్మ - స్వాతంత్ర్య సమరయోధురాలు.
* సూర్యదేవర నాయకులు - విజయనగర సామ్రాజ్యం కాలంలో సేనాధిపతులు
* సూర్యదేవర సంజీవదేవ్ - తత్వవేత్త, చిత్రకారుడు, రచయిత, కవి.
* సూర్యదేవర రాఘవయ్య చౌదరి - తెనాలికి చెందిన హేతువాది, బ్రాహ్మణేతరోద్యమ నిర్మాత.
* సూర్యదేవర రామమోహనరావు - తెలుగు నవలా రచయిత.
* సూర్యదేవర రామచంద్ర రావు, 1998 సంవత్సరంలో పద్మశ్రీ పురస్కార గ్రహీత.
తాతినేని

**తాతినేని** తెలుగు సమాజంలో ఒక ఇంటిపేరు. ఈ ఇంటిపేరుతో ప్రసిద్ధులైన కొందరు వ్యక్తులు

* తాతినేని చలపతిరావు - సంగీత దర్శకుడు

* తాతినేని రామారావు - సినిమా దర్శకుడు

* తాతినేని ప్రకాశరావు - సినిమా దర్శకుడు
హేమలత (అయోమయ నివృత్తి)

*హేమలతా లవణం పద్మభూషణ్ గుర్రం జాషువా కుమార్తె, సామజిక సేవికురాలు.

**హేమలత** పేరుతో ముగ్గురు తెలుగు సినిమా నటులున్నారు.

*పి.హేమలత, కౌసల్య పాత్రను పోషించి అందరికంటే ఎక్కువగా మెప్పించిన నటి. (1926 - 2019)
*డి.హేమలతాదేవి, నాగయ్య గారి భక్త పోతన, త్యాగయ్య తదితర చిత్రాలలో నటించింది.
*హేమలతమ్మారావు, పాతాళ భైరవి తదితర చిత్రాలలో నటించింది.
త్రిపురనేని

**త్రిపురనేని** తెలుగు సమాజంలో ఒక ఇంటిపేరు. ఈ ఇంటి పేరుగల కొందరు ప్రసిద్ధ వ్యక్తులు వివరాలు ఇక్కడ తెలుసుకోవచ్చును.

* త్రిపురనేని రామస్వామి - తెలుగు కవి, హేతువాది, సంఘసంస్కర్త
* త్రిపురనేని గోపీచంద్ - తెలుగు రచయిత, హేతువాది
* త్రిపురనేని మహారధి - తెలుగు సినిమా మాటల రచయిత
* త్రిపురనేని మధుసూదనరావు - నటుడు, రచయిత, "అరసం" కార్యకర్త (తిరుపతి మావో)
* త్రిపురనేని శ్రీనివాస్ -కవి
* త్రిపురనేని హనుమాన్ చౌదరి - టెలీకం పరిశ్రమలో భీష్మ పితామహులు
* త్రిపురనేని కమల్ - శాస్త్రవేత్త
రాజ్‌కుమార్

**కన్నడ కంఠీరవుడు**, **రాజ్ కుమార్** (ఏప్రిల్ 24, 1929 – ఏప్రిల్ 12, 2006) గా పేరొందిన డా. సింగనల్లూరు పుట్టస్వామయ్య ముత్తురాజు కన్నడ చలనచిత్ర నటుడు, దాదాసాహెబ్ ఫాల్కే అవార్డు గ్రహీత.

లక్షలాది అభిమానులు "డాక్టర్. రాజ్" లేదా "అన్నావ్రు" (అన్నగారు) అని పిలిచే ఈయన కన్నడ చలనచిత్ర రంగములో అర్ధశతాబ్దము పాటు 200 సినిమాలలో నటించాడు. *బంగారద మనుష్య* (బంగారు మనిషి), *కస్తూరి నివాస*, *గంధద గుడి*, *జీవన చైత్ర* ఈయన నటించిన కొన్ని మరపురాని సినిమాలు.

మొదట శ్రీ పి.బి. శ్రీనివాస్ పాడినా, తరువాత తన పాటలు తానే పాడుకున్న రాజ్ కుమార్ సంగీత స్రష్ట, పేరొందిన గాయకుడు. తను నటించిన చిత్రాలకే కాక, నేపధ్య గాయకునిగా ఇతర నటులకు కూడా గాత్ర దానం చేశారు. ఇంకా అనేక భక్తి గీతాలు కూడా పాడారు.

తెలుగులో కాళహస్తి మహాత్యం (1954) సినిమాలో భక్త కన్నప్పగా అద్భుతంగా నటించాడు.

## తొలి జీవితం
రాజ్ కుమార్ 1929, ఏప్రిల్ 24న అప్పటి మైసూరు రాజ్యంలోని గాజనూరులో కన్నడ కుటుంబంలో జన్మించాడు. ఈ గ్రామం ఇప్పుడు తమిళనాడులోని ఈరోడ్ జిల్లాలో కర్ణాటక సరిహద్దు వెంట ఉంది. ఈయన మాతృభాష కన్నడ. తండ్రి సింగనల్లూరు పుట్టస్వామయ్య రంగస్థల నటుడు. తల్లి లక్ష్మమ్మ. వీరి పెద్ద కొడుకైన రాజ్‌కుమార్ కు ముత్తత్తి రాయుని (హనుమంతుడు) పేరుమీద ముత్తురాజు అని పేరు పెట్టుకున్నారు.

## నట జీవితము

## మూలాలు
* Kannada cinema database by University of Pennsylvania

## పురస్కారాలు
* 1992 : కర్ణాటకరత్న

## మూలాలు

## ఇవీ చూడండి

* స్మగ్లరు వీరప్పన్ రాజ్‌కుమార్‌ను అపహరించిన ఘటన

## బయటి లంకెలు

* 

వర్గం:Indian filmographies
వర్గం:1929 జననాలు
వర్గం:2006 మరణాలు
వర్గం:దాదాసాహెబ్‌ ఫాల్కే అవార్డు గ్రహీతలు
వర్గం:కన్నడ సినిమా నటులు
వర్గం:కర్ణాటక వ్యక్తులు
రుడ్యార్డ్ కిప్లింగ్

**రుడ్యార్డ్ కిప్లింగ్** (డిసెంబర్ 30, 1865 – జనవరి 18, 1936) ఆంగ్ల రచయిత, కవి. బొంబాయిలో జన్మించాడు. ఈయన రాసిన చాలా కథలను ఆంగ్ల చందమామ పుస్తకంలో ప్రచురితమైనాయి. 1894 లో ఆయన రాసిన ది జంగిల్ బుక్ అనే కథా సంకలనంతో ప్రపంచవ్యాప్తంగా పాఠకులకు చేరువయ్యాడు. కథా సాహిత్యంలో ఆయన ఒక దార్శనికుడుగా కొనియాడబడ్డాడు. బాల సాహిత్యంలో ఆయన చేసిన కృషి అజరామరమైనది. సాహిత్యంలో ఆయన చేసిన విశేష కృషికి గాను 1907 లో ఆయనకు నోబెల్ బహుమతి లభించింది. నోబెల్ బహుమతి పొందిన మొట్టమొదటి ఆంగ్ల రచయిత ఆయనే కావడం విశేషం. అంతే కాకుండా నోబెల్ బహుమతి నందుకున్న అతి పిన్న వయస్కుడిగా కూడా గుర్తింపు పొందాడు.

19 వ శతాబ్దం చివర, 20వ శతాబ్దం మొదట్లో యూకేలో ప్రాచుర్యం పొందిన రచయితల్లో కిప్లింగ్ కూడా ఒకడు. హెన్రీ జేమ్స్ కిప్లింగ్ గురించి ఇలా అన్నాడు. "కిప్లింగ్ నాకు తెలిసిన వారిలోకెల్లా అత్యంత మేధావి, మంచి తెలివితేటలు గలవాడు". బ్రిటిష్ నైట్ హుడ్ పొందే అవకాశం వచ్చినప్పటికీ వాటిని తిరస్కరించాడు. 1936 లో ఆయన చనిపోయిన తర్వాత వెస్ట్ మినిస్టర్ అబ్బే లోని పొయెట్స్ కార్నర్ లో ఆయన అస్థికలు భద్రపరిచారు.

## బాల్యం, విద్యాభ్యాసం
రుడ్యార్డ్ కిప్లింగ్ 1865 డిసెంబరు 30వ తేదీన బ్రిటిష్ ఇండియాలోని బాంబే ప్రెసిడెన్సీ ప్రధాన నగరమైన బాంబే లో ఆలిస్ కిప్లింగ్, జాన్ లాక్‌వుడ్ కిప్లింగ్ దంపతులకు జన్మించాడు. జాన్ లాక్‌వుడ్ కిప్లింగ్ ఒక శిల్పి, చిత్రకారుడు. బాంబేలో కొత్తగా ఏర్పడ్డ *[[సర్ జె. జె. స్కూల్ ఆఫ్ ఆర్ట్|సర్ జంషెడ్జీ జీజేభాయ్ స్కూల్ ఆఫ్ ఆర్ట్]]* లో ప్రిన్సిపల్, ఆచార్యుడిగా పనిచేస్తుండేవాడు.

## మూలాలు

వర్గం:ప్రపంచ ప్రసిద్ధులు
వర్గం:ఆంగ్ల కవులు
వర్గం:ఆంగ్ల రచయితలు
వర్గం:నోబెల్ బహుమతి గ్రహీతలు
వర్గం:ముంబాయి వ్యక్తులు
వర్గం:సాహితీకారులు
వర్గం:1865 జననాలు
వర్గం:1936 మరణాలు
కిక్ (సినిమా)

కిక్ రవితేజ కథానాయకుడిగా 2009 లో విడుదలైన ఒక తెలుగు సినిమా. ఇలియానా ఇందులో కథానాయిక.
## కథ
మలేషియా నేపథ్యం లో కథ మొదలవుతుంది. నైనా (ఇలియానా) ఒక నిజాయితీ గల పోలీసాఫీసర్ అయిన కళ్యాణ్ కృష్ణ (శ్యామ్-తొలిపరిచయం) పెళ్ళి చూపుల పేరుతో కలుస్తుంది. వారిద్దరికీ ఇంచుమించు సంబంధం కుదురుతుంది. ఇద్దరూ పరిచయం చేసుకునేటప్పుడు అతని పేరులోని కళ్యాణ్ అనే పదాన్ని విని అతనికి తన గతాన్ని గురించి తెలియ జేస్తుంది. ఆమెకు పరిచయమైన కళ్యాణ్ గురించి చెబుతుంది.
కళ్యాణ్ (రవితేజ) బాగా చదువుకున్న కుర్రాడు. తెలివైన వాడు. ఏ ఒక్క ఉద్యోగంలోనూ కొద్ది రోజులు కూడా పనిచేయడు. చేసే ప్రతి పనిలోనూ *కిక్* ఉండాలని కోరుకుంటుంటాడు.
నిజానికి కళ్యాణ్ ఒక దొంగ. అయితే అతను ఎందుకు దొంగగా మారాడనే దాని వెనుక ఒక ఉదాత్తమైన సంఘటన ఉంటుంది. ఒక చిన్న పాపకు ప్రాణాంతకమైన జబ్బు చేయడంతో ఆ పాప తల్లిదండ్రులు అన్ని విధాలా ప్రయత్నించి ఆమెకు శస్త్రచికిత్స చేయించలేక, పాప చావును చూడలేమంటూ ఉత్తరం రాసి భవనంపై నుంచి దూకి ఆత్మహత్య చేసుకుంటారు. ఆ సంఘటన కళ్ళారా చూసిన రవితేజ చలించిపోయి ఆ పాపను బ్రతికించడానికి తనకున్న ఆస్థులను తెగనమ్మి శస్త్రచికిత్స చేయిస్తాడు. శస్త్రచికిత్స పూర్తయిన తర్వాత ఆమె కళ్ళలో ఆనందం చూసి ఆమెలాంటి మరెందరో పిల్లలకు వైద్యం చేయించడానికి దొంగతనాలు చేయడం ప్రారంభిస్తాడు. అయితే ఈ దొంగతనాలు మాత్రం అన్యాయాలు, అక్రమాలు చేసి కోట్లు గడించిన ప్రముఖుల ఇళ్ళలోనే చేస్తుంటాడు.

## తారాగణం
* కల్యాణ్ గా రవితేజ
* నైనాగా ఇలియానా
* శ్యామ్
* జయప్రకాశ్ రెడ్డి
* కల్యాణ్ తండ్రిగా సాయాజీ షిండే
* కల్యాణ్ తల్లిగా ప్రభ
* హల్వారాజ్ గా బ్రహ్మానందం
* వేణుమాధవ్
* డాక్టర్ బాలి గా ఆలీ
* కోట శ్రీనివాసరావు
* బెనర్జీ
* దువ్వాసి మోహన్
*రణధీర్ గట్ల
* కారుమంచి రఘు
* సూర్య

## పాటలు
* దిల్ కలాసే , : అనుష్కమాంచంద్, కోరస్
* ఐ డోంట్ వాంట్ లవ్, కార్తీక్ కోరస్
* థింతననా , అటుచుడొద్దన్నా , చిత్ర , తమన్, రంజిత్ కోరస్
* మనసే తడిసేలా , వర్దని, తమన్
*గో రే గోరే , కార్తీక్ , జోత్స, థమన్ కోరస్
*బాసు మనకి మెమరీ లాస్ , రవితేజ, రంజిత్, రాహూల్ నంబియార్, నవీన్ మాధవ్ .
*
వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ప్రభ నటించిన సినిమాలు
2009 భారత సార్వత్రిక ఎన్నికలు

thumb|333x333px|అప్పటి ప్రధానిగా ప్రమాణ స్వీకారం చేసిన మన్మోహన్ సింగ్ ప్రతిరూపం
ప్రపంచంలో పెద్ద ప్రజాస్వామ్యదేశమైన భారతదేశం 15 వ లోక్‌సభ ఎన్నికలు 2009 సంవత్సరంలో జరిగాయి.ఇవి ఏప్రిల్ 16 న మొదటిదశ ఎన్నికలతో ప్రారంభమై, ఐదవ దశ ఎన్నికలు చివరగా మే 13 న జరిగాయి. 2014 భారత సార్వత్రిక ఎన్నికల తరువాత, 714 మిలియన్ల ఓటర్లతో (యూరోపియన్ యూనియన్, యునైటెడ్ స్టేట్సు ఓటర్ల కంటే ఎక్కువ),  ఇది ప్రపంచంలోనే అతిపెద్ద ప్రజాస్వామ్య ఎన్నిక. భారత రాజ్యాంగం ప్రకారం లోక్‌సభకు (భారత పార్లమెంటు దిగువ సభ) ఎన్నికలు ప్రతి ఐదేళ్లకోసారి, లేదా భారత రాష్ట్రపతి పార్లమెంటును రద్దు చేసిన సందర్భంలో జరుగుతుంటాయి.2004 మే 14 లో లోక్‌సభ మునుపటి ఎన్నికలు జరిగాయి.దాని పదవీకాలం సహజంగా 2009 జూన్ 1తో ముగిసింది.వీటిని భారత ఎన్నికల సంఘం నిర్వహిస్తుంది.పెద్ద ఎన్నికల ప్రక్రియలు దాని భద్రతా సమస్యలను చక్కగా నిర్వహించడానికి సాధారణంగా బహుళ దశల్లో జరుగుతాయి. 2009 ఫిబ్రవరిలో ఈ ఎన్నికల ప్రక్రియ కోసం భారత పార్లమెంటు ఎన్నికల ఖర్చుల కోసం రూ .11.20 బిలియన్లు (5 200.5 మిలియన్లు) బడ్జెట్ అలాటుమెంటు చేసింది. ఈ ఎన్నికలలో 543 లోక్‌సభ స్థానాలకుగాను మొత్తం 8070 మంది అభ్యర్థులు పోటీ చేశారు. ఐదు దశల ఎన్నికల పోలింగ్ శాతం 56.97గా నమోదు అయింది.అన్ని ఎన్నికల ఫలితాలు 2009 మే 16 న ప్రకటించబడ్డాయి.ఈ ఎన్నికల్లో అత్యధిక సీట్లు సాధించిన భారత జాతీయ కాంగ్రెస్ దేశంలో ఏకైక అతిపెద్ద పార్టీగా అవతరించింది. భారతీయ జనతా పార్టీ నేతృత్వంలోని ఎన్డీయే పరాజయాన్ని అంగీకరించగా, వామపక్షాలు ఎన్నడూ లేనంతగా నష్టపోయాయి.

భారత జాతీయ కాంగ్రెస్ నేతృత్వంలోని యునైటెడ్ ప్రోగ్రెసివ్ అలయన్సు (యుపిఎ) ఆంధ్రప్రదేశ్, కేరళ, మహారాష్ట్ర, రాజస్థాన్, తమిళనాడు, ఉత్తర ప్రదేశ్, పశ్చిమ బెంగాల్ లలో బలమైన ఫలితాల ఆధారంగా మెజారిటీ సీట్లను పొంది ప్రభుత్వాన్ని ఏర్పాటు చేసింది. 1962 లో జవహర్ లాల్ నెహ్రూ తరువాత ఐదేళ్ల పూర్తి పదవిని పూర్తి చేసిన తరువాత తిరిగి ఎన్నికైన మన్మోహన్ సింగ్ మొదటి ప్రధానమంత్రి అయ్యారు. లోక్‌సభలోని 543 మంది సభ్యులలో 322 మంది సభ్యుల మద్దతుతో యుపిఎ సౌకర్యవంతమైన మెజారిటీని సమకూర్చకొనగలిగింది.బహుజన్ సమాజ్ పార్టీ (బిఎస్పి), సమాజ్ వాదీ పార్టీ (ఎస్పీ), జనతాదళ్ (సెక్యులర్) (జెడి (ఎస్), జాతీయ జనతాదళ్ (ఆర్జెడి), ఇతర మైనరు పార్టీల నుండి బాహ్య మద్దతు లభించింది. 2009 మే 22 న రాష్ట్రపతి భవన్, అశోక హాలులో మన్మోహన్ సింగ్ ప్రధానమంత్రిగా ప్రమాణ స్వీకారం చేశారు.
## కూటమిల వారిగా ఫలితాలు

## పార్ఠీలు వారిగా గెలుపొందిన అభ్యర్థులు

## ఇవి కూడా చూడండి

* 2019 భారత సార్వత్రిక ఎన్నికలు
* 2019 భారత సార్వత్రిక ఎన్నికలు - ఆంధ్రప్రదేశ్
* 2019 భారత సార్వత్రిక ఎన్నికలు - తెలంగాణ
* 2009 భారత సార్వత్రిక ఎన్నికలు - అండమాన్ నికోబార్ దీవులు 
* భారతదేశంలో ఎన్నికల వ్యవస్థ
* సమృద్ధ ఒడిశా
* ప్రొఫెషనల్స్ పార్టీ ఆఫ్ ఇండియా
* పుదుచ్చేరి మున్నేట్ర కాంగ్రెస్

## మూలాలు

## వెలుపలి లంకెలు

వర్గం:భారతదేశంలో ఎన్నికలు
వర్గం:15 వ లోక్‌సభ
వర్గం:భారత సార్వత్రిక ఎన్నికలు
రవితేజ

**రవితేజ** (జననం 1968 జనవరి 26) తెలుగు సినిమా నటుడు. అంచెలంచెలుగా ఎదిగి **మాస్ మాహారాజా** గా ప్రేక్షకుల అభిమానాన్ని చూరగొన్నాడు.

## వ్యక్తిగత సమాచారం
రవితేజ అసలు పేరు **భూపతిరాజు రవిశంకర్ రాజు**. తూర్పు గోదావరి జిల్లాలోని జగ్గంపేట ఆయన జన్మస్థలం. ముగ్గరు కొడుకుల్లో రవితేజ పెద్దవాడు. ఆయన తండ్రి భూపతిరాజు రాజగోపాల్ రాజు ఫార్మసిస్టు. తల్లి రాజ్యలక్ష్మి గృహిణి. 

ఆయన ఇద్దరు తమ్ముళ్ళు రఘు, భరత్ (మ.2017)లు కూడా నటులే. రవితేజ తెలుగు సినీ పరిశ్రమలో ప్రవేశించక ముందు ఉత్తర భారతదేశంలో జైపూర్, ఢిల్లీ, ముంబై, భోపాల్ మొదలైన ప్రదేశాలన్నీ తిరిగాడు. తరువాత కుటుంబంతో సహా విజయవాడకు వెళ్ళారు. అక్కడ ఆయన సిద్ధార్థ డిగ్రీ కళాశాలలో బి.ఎ కోర్సులో చేరాడు. రవితేజ నాయనమ్మ, తాతగారి స్వస్థలం పశ్చిమ గోదావరి జిల్లాలోని ఖండవల్లి గ్రామం.

## ప్రస్థానం

మొదట్లో అనేక చిత్రాలలో చిన్న చిన్న వేషాలు వేసినా గుర్తింపు రాలేదు, దర్శకుడు కృష్ణవంశీ వద్ద అసిస్టెంట్ డైరెక్టర్ గా కూడా చేసాడు.
1997 లో కృష్ణవంశీ తీసిన సింధూరంలో బ్రహ్మాజీతో పాటు సెకండ్ హీరోగా చేసాడు. కాని జనాల్లోకి రవితేజ పాత్ర విపరీతంగా వెళ్లిపోయింది, ఫ్యాన్ ఫాలోయింగ్ స్టార్ట్ అయింది. తరువాత అనేక సినిమాల్లో గుర్తింపు వున్న వేషాలు వేసాడు కానీ బ్రేక్ రాలేదు. 1999 లో శ్రీను వైట్ల దర్శకత్వం వహించిన మొదటి సినిమా నీ కోసం సినిమాలో రవితేజ హీరోగా చేసాడు ఆ చిత్రంలో ఆయన నటనకు పలువురి ప్రశంసలు లభించడమే కాకుండా అవార్డు కూడా లభించింది. తరువాత పూరీ జగన్నాథ్ దర్శకత్వంలో ఇట్లు శ్రావణి సుబ్రహ్మణ్యంలో హీరోగా చేయగా సూపర్ హిట్ అయి హీరోగా గుర్తింపు వచ్చి ఇడియట్ తో సెటిల్ అయ్యాడు. తరువాత ఔను వాళ్ళిద్దరు ఇష్టపడ్డారు, అమ్మా నాన్న ఓ తమిళమ్మాయి, వీడే, దొంగోడు, డాన్ సీను, కిక్, విక్రమార్కుడు, కృష్ణ, వెంకీ, భద్ర, బలాదూర్,బలుపు,పవర్, దరువు, దుబాయ్ శీను, నా ఆటోగ్రాఫ్, శంభో శివ శంభో లాంటి పెద్ద పెద్ద విజయాలతో తెలుగు చలనచిత్ర ఇండస్ట్రీలో రవితేజ ముఖ్య స్థానంలో ఉన్నారు. 2017 లో రాజా ది గ్రేట్ తో మరొక విజయాన్ని అందుకున్నారు.

## చిత్రాలు
ప్రధాన వ్యాసం: రవితేజ నటించిన సినిమాలు

## నిర్మాత

## సోదరుడు భరత్
రవితేజ తమ్ముడు **భరత్** పలు చిత్రాల్లో సపోర్టింగ్ ఆర్టిస్ట్ గా నటించాడు. ఒక్కడే, అతడే ఒక సైన్యం, పెదబాబు, దోచెయ్, జంప్ జిలాని (2014) లాంటి చిత్రాల్లో కీలక పాత్రల్లో కనిపించాడు. 

2017 జూలై 24న రాత్రి హైద్రాబాదు ఔట‌ర్ రింగ్ రోడ్ మీద శంషాబాద్‌ మండలం కొత్వాల్‌గూడ దగ్గర త‌న కారులో అతివేగంగా ప్రయాణిస్తున్న భరత్ ఆగివున్న లారీని ఢీ కొట్టాడు. ఈ ఘోర ప్రమాదంలో ఆయన అక్కడిక్కడే మృతిచెందాడు.

## మూలాలు

## బయటి లింకులు
* 

వర్గం:తెలుగు సినిమా నటులు
వర్గం:1968 జననాలు
వర్గం:జీవిస్తున్న ప్రజలు
వర్గం:పశ్చిమ గోదావరి జిల్లా సినిమా నటులు
శ్రీకాంత్ (అయోమయ నివృత్తి)

*శ్రీకాంత్ లేదా మేకా శ్రీకాంత్, తెలుగు సినిమా నటుడు.
*శ్రీకాంత్ అడ్డాల, తెలుగు సినీ దర్శకుడు.
*కృష్ణమాచారి శ్రీకాంత్, భారత మాజీ క్రికెట్ క్రీడాకారుడు.
*శ్రీకాంత్ కిడంబి ఒక భారతీయ బ్యాడ్మింటన్ ఆటగాడు.
శేఖర్ కమ్ముల

**శేఖర్ కమ్ముల** తెలుగు సినీదర్శకుడు, నిర్మాత, సినీ రచయిత. డాలర్ డ్రీమ్స్ అనే చిత్రంతో ఆయన సినీ ప్రస్థానం ప్రారంభమైంది. మొదటి సినిమా అయినా ఇది పలు చలనచిత్రోత్సవాలలో ప్రదర్శితమైంది. ఆనంద్, గోదావరి, హ్యాపీ డేస్, లీడర్, ఫిదా, లవ్ స్టోరీ సినిమాలకు దర్శకుడు. ఆరు నంది పురస్కారాలు అందుకున్నాడు.

## వ్యక్తిగతం
శేఖర్ 1972, ఫిబ్రవరి 4 న ఏలూరు, పశ్చిమ గోదావరి జిల్లా, ఆంధ్ర ప్రదేశ్లో జన్మించాడు. సికింద్రాబాద్‌లోని సెయింట్ పాట్రిక్స్ హైస్కూల్‌లో ఉన్నత పాఠశాల విద్య పూర్తి చేశాడు. సెయింట్ అల్ఫోన్సా కళాశాల నుంచి ఇంటర్మీడియట్ పూర్తి చేశాడు. తరువాత చైతన్య భారతి ఇన్‌స్టిట్యూట్ ఆఫ్ టెక్నాలజీ నుంచి మెకానికల్ ఇంజనీరింగ్లో గ్రాడ్యుయేషన్ పూర్తి చేశాడు. తరువాత అమెరికాలోని న్యూజెర్సీలో కంప్యూటర్ సైన్సులో పీజీ కోసం వెళ్ళాడు. కొద్ది కాలం సమాచార సాంకేతిక రంగంలో పనిచేసిన తర్వాత వాషింగ్టన్‌లోని హోవార్డ్ యూనివర్శిటీలో మాస్టర్ ఆఫ్ ఫైన్ ఆర్ట్స్‌లో చేరాడు.

## సినీ యాత్ర
దర్శకుడిగా ఆయన మొదటి సినిమా డాలర్ డ్రీమ్స్. ఇది తెలుగు, ఇంగ్లీషులో రూపొందించబడింది. 100 నిమిషాల నిడివితో ఉన్న ఈ సినిమా వాణిజ్యపరంగా విజయం సాధించలేదు కానీ ఈ సినిమాకు ఆయనకు ఉత్తమ నూతన దర్శకుడిగా జాతీయ పురస్కారము లభించింది. అంతే కాకుండా ఇది పలు చలన చిత్రోత్సవాల్లో ప్రదర్శితమైంది. తరువాత ఆయన దర్శకత్వం వహించిన ఆనంద్ సినిమా ఆయనకు మంచి కమర్షియల్ విజయాన్నిచ్చింది. ఈ సినిమాను ఆయన మొదటగా పవన్ కల్యాణ్ ను దృష్టిలో పెట్టుకుని రాసినా ఆయనను ఎప్పుడూ సంప్రదించలేదు. తర్వాత ఈ సినిమాను అప్పటికి మూడు సినిమాల అనుభవం ఉన్న రాజా, కొత్త ముఖం కమలినీ ముఖర్జీ ప్రధాన పాత్రలుగా తీశారు. సినిమాల్లో సాధారణంగా కనిపించే హింస, అశ్లీలత మొదలైనవి శేఖర్ సినిమాల్లో తక్కువ మోతాదులో ఉంటాయి కాబట్టి కుటుంబ సమేతంగా చూడదగ్గవిగా ఉంటాయి.

## చిత్రాలు
#డాలర్ డ్రీమ్స్ (2000)
#ఆనంద్ (2004)
#గోదావరి (2006)
#హ్యాపీ డేస్ (2007)
#లీడర్ (2010)
#*[[లైఫ్ ఈజ్ బ్యూటీఫుల్]]* (2013)
#అనామిక (2014)
#ఫిదా (2017)
#లవ్ స్టోరి (2021)
#కుబేరా (2025)

## మూలాలు

వర్గం:తెలుగు సినిమా దర్శకులు
వర్గం:1972 జననాలు
వర్గం:తెలుగు సినిమా నిర్మాతలు
వర్గం:తెలుగు సినిమా రచయితలు
వర్గం:నంది ఉత్తమ కథా రచయితలు
వర్గం:జీవిస్తున్న ప్రజలు
వర్గం:పశ్చిమ గోదావరి జిల్లా సినిమా దర్శకులు
వర్గం:హైదరాబాదు జిల్లా సినిమా దర్శకులు
వర్గం:హైదరాబాదు జిల్లా సినిమా నిర్మాతలు
వర్గం:హైదరాబాదు జిల్లా సినిమా రచయితలు
ప్రతివాద భయంకర అణ్ణన్

జగద్విఖ్యాతమైన శ్రీ వేంకటేశ్వర సుప్రభాతం స్తోత్రాన్ని **ప్రతివాద భయంకర అణ్ణాంగారాచార్య** లేదా **అణ్ణన్ స్వామి** రచించారు. ఇతడు సా.శ.1361 వ సంవత్సరంలో అనంతాచార్యులు, ఆండాళ్ దంపతులకు కంచి పట్టణంలో జన్మించారు. ఈయన శ్రీరామానుజాచార్యులచే నియమింపబడిన 74 సింహాసనాధిపతులలో ఒకరైన 'ముడుంబ నంబి' వంశానికి చెందినవారు. ఇతని గురువు మణవాళ మహాముని.

సుప్రసిద్ధమైన వేంకటేశ్వర సుప్రభాతము, రంగనాధ సుప్రభాతము కూడా అణ్ణన్ రచనలే. వేదాంత దేశికుల కుమారుడైన నారాయణావరదాచార్యుడు అణ్ణన్‌కు మొదటి గురువు. నారాయణ వరదాచార్యుల వద్ద వేదాలు, ఇతర విద్యలు అభ్యసిస్తున్న సమయంలో ఆణ్ణన్‌ను వాదంలో ఎదుర్కోవడం ప్రత్యర్థులకు చాలా సంకటంగా ఉండేదట. నృసింహ మిశ్రుడనే అద్వైత పండితుడిని వాదనలో ఓడించినపుడు మణవాళ మహాముని అణ్ణన్‌కు "ప్రతివాద భయంకర" అనే బిరుదు ఇచ్చాడట. తరువాత అణ్ణన్ తిరుమలలో కొంతకాలం గడిపాడు. ఆ సమయంలో అతను మణవాళ మహాముని శిష్యుడయ్యాడు.

తిరుమల వేంకటేశ్వర ఆలయంలో, అణ్ణన్ మనవాళ మాముని అనే గురువుయొక్క మహిమలు, ఆయన ఆళ్వార్ల పైవ్రాసిన రచనలకు, శ్రీ వైష్ణవ సంప్రదాయం యొక్క సిద్ధాంతాలపై ఆయన చేసిన ఉపన్యాసాల గురించి విన్నాడు. అటుపై ఆతనిని అనుసరించి, ఆణ్ణన్ మనవాళ మాముని యొక్క శిష్యుడు అయ్యాడు, ఈ కృతుల యొక్క మొత్తం వ్యాఖ్యానాలను శ్రీరంగంలో అతని నుండి నేర్చుకున్నాడు. మనవాళ మాముని తన ఆరాధ్య భక్తుడైన అణ్ణన్ తన పట్ల చూపిన వినయాన్ని చూసి అతనికి "శ్రీ వైష్ణవ దాసన్" అనే దాస్య నామాన్ని ఇచ్చాడు. ఇంకా, మనవాళ మాముని, శ్రీభాష్యంలో అణ్ణన్ యొక్క పాండిత్యాన్ని చూసి, అతనికి శ్రీభాష్య సింహాసనం, 'శ్రీభాష్యాచార్య' అనే బిరుదును ప్రసాదించాడు. మనవాళ మాముని యొక్క అష్టదిగ్గజాలలో ఒకడిగా కూడా అణ్ణన్ పనిచేశాడు.

## రచనలు
* వెంకటేశ్వర సుప్రభాతం
* * శ్రీరామ మంగళాశాసనము *
* * బాల గోపాల మంగళాసాసనము *
* *శ్రీ వేంకటేశ స్తోత్రం*,
* *శ్రీ వెంకటేశ ప్రపత్తి*,
* *శ్రీ వేంకటేశ మంగళ శాసనం*, మామునిగారి ఆదేశానుసారం రచించారు.
* *శ్రీ భాష్యం* కోసం సంక్షిప్త వ్యాఖ్యానం ( *వ్యాఖ్య* )
* *శ్రీమద్ భాగవతానికి* సంక్షిప్త వ్యాఖ్యానం ( *వ్యాఖ్య* ),
* *సుబల ఉపనిషదానికి* సంక్షిప్త వ్యాఖ్యానం ( *వ్యాఖ్య* ).
* భట్టర్ యొక్క *అష్ట శ్లోకి* వ్యాఖ్యానం ( *వ్యాఖ్య* ).
* సప్తతి రత్నమాలిక (స్వామి వేదాంత దేశికన్‌కి సంబంధించిన 73-వచనాలు, సంప్రదాయం, సాహిత్యంలో అతని నైపుణ్యాన్ని ప్రశంసిస్తూ)
* *వరవర ముని శతకం* ( సంస్కృతంలో 100 శలోకాలు మామునిగను కీర్తిస్తూ),
* *వరవర ముని మంగళం*,
* *వరవర ముని సుప్రభాతం*, " *చెయ్య తామరై తళినై వాళియే* ..."
* మామునిగల్ యొక్క *వాళి తిరునామం* ( *అరులిచెయల్ గోష్టి* చివరలో పఠించబడింది),
* ఇతర *శ్లోక గ్రంథములు*
* ఇతర *స్తోత్ర గ్రంథములు*

ఇతని మంగళాశాసన రచనలన్నింటిలోను మనవాళమహామునిని ఉద్దేశించి ఒక మంగళశ్లోకం ఉంటుంది.

## మూలాలు

* http://www.hindu.com/thehindu/br/2002/04/16/stories/2002041600050202.htm 
* https://web.archive.org/web/20090707034444/http://www.ramanuja.org/sv/bhakti/archives/may2001/0154.html

వర్గం:1361 జననాలు
వర్గం:మరణ సంవత్సరం తప్పిపోయినవి
వర్గం:ఆధ్యాత్మిక గ్రంథ రచయితలు
శతదినోత్సవం

**శతదినోత్సవం** అనగా నూరు రోజుల పూర్తయిన సందర్భంలో జరుపుకునే ఉత్సవం.

ఇవి ఎక్కువగా తెలుగు సినిమా రంగంలో చిత్రాల విజయానికి చిహ్నంగా జరుపుకుంటారు.

## శతదినోత్సవం జరుపుకున్న చిత్రాలు

## మూలాలు

వర్గం:ఉత్సవాలు
విక్టోరియా (అయోమయనివృత్తి)

**విక్టోరియా** పేరుతో చాలా వ్యాసాలున్నాయి:
* అలెగ్జాండ్రినా విక్టోరియా, ఇంగ్లండుకు చెందిన మహారాణి.
* విక్టోరియా జలపాతం, ప్రపంచంలోని పెద్ద జలపాతం.
* విక్టోరియా టెర్మినస్ లేదా ఛత్రపతి శివాజీ టెర్మినస్, ముంబాయి, భారతదేశం
* విక్టోరియా సరస్సు, ఆఫ్రికా లోని సరస్సు